
lois pardo 


Introdución 


índa que renunciemos a medilo, o tempo pasa de 
xeito tan inexorábel como pertinaz era a seca 
naqueles tempos grises ou antigas as pesetas 
nun pasado máis recente. Neste 2021 fai 1O 
anos que decidín abrir unha xanela virtual e compartir, 
moi de cando en vez, unha opinión sobre as cousas que 
acontecían na minha contorna. 






Abría o blog un 18 de xullo, umha data de lembranza in- 
fausta para as libertades deste país e con evocacións 
entrelazadas de centro médico e paga extra para un 
neno da Transición. 


O nome elixido para o blog, como dicía naquela primeira 
entrada, quería ser umha homenaxe á minha familia, 
nuns tempos de pescuda xenealóxica e adaptación ás 
novas realidades vitais. Todo isto sen esquecer que ca- 
sagrande é tamén o nome co Que se denomina nalgúns 
foros ao concello de Ourense e a outras sedes guber- 
namentais, O que daba umha idea de por onde ían ca- 
minhar os contidos da bitácora. 


Non tenho sido nada prolífico, precisamente. Nin escri- 
bín de xeito periódico nin sequera todo o que se me 
ocorreu. Pero o caso é QUE, ao revisar OS Contidos, vexo 
con raiba e tristura que a cidade da minha filla segue 
coas mesmas urxencias e con moitas máis miserias que 
10 anos atrás. É como un reloxo de parede ao que non 


se lle dá corda e deixa de marcar as horas, acabando 
por se converter nun atranco na vida familiar. O perverso 
desta situación é que ese reloxo parado non ten máis 
razón de ser ca ornamental ou aqueloutras relacionadas 
coa saudade, pero envellece e esmorece co paso do 
tempo do mesmo xeito que calquera outro reloxo que si 
cumpra coa súa función. 


E velaquí o motivo que me levou a rescatar algumhas 
entradas da última década relacionadas coa vella Auria, 
con aquela pequena cidade que dera en producir a Re- 
vista Nós e que tan pouco ten a ver coa actual cidade, 
murcha, postiza, dormida e resignada, agardando por 
alguén que a desempoe e lle dea corda para recuperar o 
pulso, ese pulso que entre todas e todos deixamos per- 
der. 


Ourense, na Lúa de Neve de 2021 





llexítima inversión 


or encargo de Godoy e de Floridablanca, escri- 

bía o conde de Guzmán -primeiro Inspector Xe- 

ral de Caminhos - umha interesante obra, dictada 

polo “zelo e escrita con máis présa da que esixía a súa 

natureza”, que analizaba na parte final do S. XVIII “a ur- 

xente necesidade e o grande interese en abrir a estrada 

reclamada durante muitos anos pola maior parte dos ha- 

bitantes de Galicia, representados polas cidades de Ou- 

rense, Santiago e Tui coas vilas e comercio dos Portos 

de Vigo e Pontevedra, desde a vila de Benavente pola 

Pobra de Seabra e Monterrei a aquelas tres capitais e 
vilas”[...]. 


Continuaba facendo un alegato sobre a necesidade de 
comunicar co mar ás 3/4 partes de Galiza, concretamen- 
te aquelas que o autor consideraba “máis pingúes e in- 
teresantes”, ao tempo que se melloraban as condicións 
dos viaxeiros a un custo limitado a respecto do xerado 
por outras obras. 


Remataba o autor facendo umha comparativa entre a 
contribución anual do noso país e a “ilexítima inversión” 
que se dera a estes caudais, empregados habitualmente 
lonxe das nosas terras, amais da “xustiza coa que cla- 
maba aquel Reino para que se empreguen nel e nas 
obras para que Os paga; obras que lle son tan esencial- 
mente necesarias, como que pola súa falla, atópase a 


súa numerosa poboación e clase máis preciosa dos seus 
habitantes no maior desacougo e atraso máis lastimeiro”. 


Velaquí, logo, como entre 1786 e 1795, a Superinten- 
dencia de correos e caminhos acordaba abrir umha es- 
trada xeral que, arrincando de Benavente, pasara pola 
Pobra de Seabra e Monterrei a Ourense, Santiago, Vigo 
e Tui; acordo que voltamos a atopar no ano 1803, incluí- 
do na orde de reabrir o caminho xeral de Benavente a 
Vigo, con ramais a Santiago e Tui. Na realidade, a obra 
arrincou e desenvolveuse moi devagar até a súa comple- 
ta paralización no ano 1833. E aínda no 1850, á penas 4 
anos despois da silenciada revolta galega, podemos 
atopar outra publicación que fala da necesidade de 
construcción desta vía, que xa acumulaba máis dun 
século de atraso”), 


Ten a súa importancia sublinhar que Galiza, xunto a Va- 
lencia e ás Andalucías continuaba a ser un dos territorios 
máis poboados da península aínda no primeiro tercio do 
século XIX, tal e como recollen Alexandre de Laborde e 
Mariano de Cabrerizoéf) no seu Itinerario das Provincias 
de España; uuns datos de poboación que ben se co- 
rrespondían co expresado nos escasos censos de ve- 
cinhos e almas realizados con anterioridade. 


O caminho de ferro, as autoestradas, a comunicación 
dos portos galegos co continente, o AVE... Case todo 
chegou (o que chegou) a Galiza con 30, 50 ou 100 anos 
de demora a respecto doutros puntos do Estado, sen 
importar a poboación nin os tributos territoriais. Estes 
feitos, talvez axuden a comprendermos mellor o despo- 
boamento e as emigracións masivas sufridas nos Últi- 
mos 200 anos, amais de non entender definitivamente 


que raio nos botan na auga para acadar tal nível de su- 
misión e autoodio. 


Non é banal lembrar estes datos se temos en conta que 
a poboación do que hogano conforma a provincia de 
Ourense á penas mudou desde o século XVIII; feito ben 
curioso se temos en conta que se trata dun dos territo- 
rios con máis recursos da península, acadando relevan- 
cia internacional no sector da castaña, da lousa Ou das 
surxencias termais, alén da grande importancia do ro- 
mánico, do téxtil ou do viño. Se con todo isto, en 300 
anos non fomos quen de incrementar o número de habi- 
tantes -ao contrario do que ocorreu no resto do Estado- 
nin sequera de garantir un nivel de vida aceptábel dos 
mesmos, algo fixemos mal. A resposta semella dema- 
siado obvia: ou Ourense estivo [e está] mal xestionada 


ou simplemente foi [e está sendo] saqueada. 


E así chegamos á situación actual, renegando da nosa 
língua e de nós mesmas/os, destruíndo o que debera ser 
a base da nosa economía e identidade ou choromicando 
diante dos caciques modernos unha esmola en forma de 
postiño de traballo que nos permita “terracear” nas pra- 
zas e Quintairos do país. Polo menos até que alguén 
queira gobernar e poñer en valor OS nosos recursos e a 
nosa identidade. 





7 de setembro de 2016 


1 Memoria sobre la necesidad de construir las carreteras pro- 
vinciales de Santiago á Orense y de Santiago a Lugo en el anti- 
guo reino de Galicia, (1850), Madrid, Estab. Tipográfico de H. 
Martínez 


2 Laborde, A. e de Cabrerizo, M., At/as del Itinerario descriptivo 
de las Provincias de España, (1826), Valencia, Imprenta de José 
Ferrer 


Sobre o problema demográfico 


scoitar falar do problema demográfico en Ouren- 

se e en Galiza con tanta frecuencia chega a xerar 

certa desconfianza, polo menos para un profano 

na materia como é quen escribe. As interpreta- 
cións e as perspectivas coas que podemos achegármo- 
nos ao fenómeno son tantas e tan dispares, que o pro- 
blema en cuestión deseguida adquire umha forma polié- 
drica que convida a analizar e debater de xeito transver- 
sal sobre o porqué do despoboamento nun dos territo- 
rios máis ricos da península. 


Aproveitando que estiven recollendo algúns datos para a 
entrada anterior, gostaría de compartir con vós 3 gráfi- 
cas sobre a evolución demográfica en Ourense, Galiza e 
Espanha nos últimos séculos. Non é nada científico. E 
imaxino que nin sequera será moi completo. Mais penso 
que pode aportar un punto de partida para un debate 
entre profanos (con perdón, pola parte que che toque). 


Decidín non incluír algúns datos por non poder facer as 
comparativas Ou simplemente por semellaren dubidosos 
ao topar con diversas fontes contradictorias. Porén, O 
que si parecen reflectir as cifras é que até mediado o 
século XIX, Galiza vinha representando umha porcentaxe 
moi importante de poboación (e, por tanto, de ingresos) 
do que hoxe é o Estado espanhol. Emporiso, esta situa- 
ción de peso demográfico non se correspondeu coas 


inversións efectuadas polos distintos réximes que foron 
gobernando o noso país desde a distancia, O que provo- 
cou múltiples reclamacións e reivindicacións desde as 
vilas e cidades galegas que non podían desenvolver a 
súa actividade económica mentres observaban como 
medraba a Corte. Tanto o libro analizado na anterior en- 
trada (escrito polo Conde de Guzmán a instancia de 
Godoy e do conde de Floridablanca) como a revolu- 
ción de abril do 1846, deixan boa constancia deste sen- 
tir. 


Temos logo, dumha parte, a falla de investimento na 
rede viaria principal que provocou grandes eivas na co- 
municación dun dos países/reinos/provincias máis ricos 
da península, imposibilitando a comunicación con esta e 
co resto do continente, ao tempo que prexudicaba cla- 
ramente a exportación dos seus produtos. Só esta xa 
sería umha razón de peso para provocar as primeiras 


ondas de emigración cara outros lugares con menos po- 
boación e con maiores expectativas de crecemento. 








Doutra parte, xa no século XX, obsérvase umha caída en 
picado da poboación no ámbito rural, até ese momento 
moi compensada coa das cidades e vilas. O caso de 
Ourense resulta especialmente chamativo pois, até prin- 
cipios do século pasado, a poboación do que hogano é 
a capital(”) á penas representaba o 596 do total da pro- 
vincia, mentres que na actualidade ronda o 35946. Outro 
exemplo disto era o censo de habitantes de 1857, onde 
a provincia de Ourense ocupaba o 16” lugar entre as 
máis poboadas de Espanha, mentres a capital tinha que 
conformarse co 38?” posto entre as capitais de provincia 
máis populosas. 


Esta forte migración interior cara as cidades, que se 
agudiza na posguerra, antóxaseme umha estratexia de 


desruralización que “casualmente” provoca -aquí e no 
resto do Estado- un boom inmobiliario nas seguintes dé- 
cadas. Alén disto, non se atendeu a compensar o des- 
poboamento nas vilas e aldeas, desatendendo Os recur- 
sos primarios e menosprezando o investimento en Inves- 
tigación que pudera poñer en valor estes recursos. 


A chegada da democracia ponhía fin á dictadura pero 
non así ao modelo económico baseado na especulación 
do solo e nos servizos. Os potenciais recursos económi- 
cos do país seguían onde estaban: desatendidos, con 
sistemas de produción e aproveitamento anticuados e 
con canles de distribución obsoletas. Paralelamente, co- 
llía pulo a “idea” do traballo de funcionario como alterna- 
tiva de éxito, o que provocou -probablemente- a maior 
emigración histórica da provincia, que aínda hoxe coloca 
traballadores públicos en todos os territorios do Estado 
sen claras posibilidades de voltar á sua terra. Velaí, tal- 
vez, un dos motivos polos que, nos primeiros anos da 
Transición, observamos un pequeno repunte da poboa- 
ción que axinha volta a inverter a súa tendencia até o 
momento actual. 


Hoxe en día, o rural é básicamente monte. A maior parte 
da superficie noutrora cultivada está a ermo. A superficie 
forestal que debera sustentar boa parte da economía Ou- 
rensá e galega, no canto de producir riqueza e plusva- 
lías, só xera gastos porque inventamos un sector eco- 
nómico e profisional que precisa de que o monte arda. E 
mentres, seguimos inventando cheques-bebé electorais 
como quen non entende Ou non Quere entender que a 
merma poboacional non ven provocada por umha elec- 
ción egoísta ou snob das nais e dos pais do século XXI. 


16 de setembro de 2016 


(“) Lembrar que até o ano 1943, o actual termo municipal de 
Ourense estaba composto polos concellos de Ourense e 
Canedo do Minho 


No hay postre 


i no acabas todo, no hay postre. Esta frase, es- 
coitada isoutro día nun bar do centro da cidade, 
provocou umha avalancha de iconas e estereo- 
tipos sobre a minha memoria con música “del 
África tropical” e guión de Guillermo Sautier Casaseca. 
Só cando pensei que estaba a piques de comezar o epi- 
sodio trescentos corenta e tantos de Simplemente María, 
foi cando erguín a cabeza do móbil (si, tamén son culpá- 
bel de usar o “teléfono” para máis cousas que para falar) 
e puiden asistir á escena que estaba tendo lugar na 
mesa cabo da minha. Non é moi difícil imaxinala. É tan 
pouco orixinal como pouco sorprendente foi o resultado. 
O neno non acabou todo e non só houbo sobremesa se- 
nón que, ademais, puido escoller o que máis lle apete- 
ceu e tivo ración dupla por ter comido demasiado pou- 
CO. 





Suponho que reparo máis nestas cousas desde que son 
pai e tenho que pelexar contra da minha incoherencia, 
xestionar as minhas contradicións ou aprender a pensar 
3 veces todo o que lle vou dicir á minha filla. Semella 
demasiado evidente supor que o neno daquela mesa 
tinha aprendido (e de non ser así, abondoulle aquel día 
para asumilo) que as normas dos seus pais non eran de 
obrigado cumprimento. É máis, desde entón ha ter a 
certeza de que poderá comer o que queira e cando quei- 
ra sen grandes custos engadidos, para alén dumha pe- 


quena rifa probablemente proporcional ao tamanho da 
lambetada que lle mercarán a continuación. 


O pasado 29 de novembro de 2016, o Concello de Ou- 
rense aprobaba a nova Ordenanza de limpeza de soa- 
res que obrigaba á limpeza de todos os terreos de pro- 
piedade pública ou privada existentes no termo munici- 
pal e regulaba as sancións a imponher a quen incumpri- 
ra tal norma, amais dos custos ocasionados polos traba- 
llos a desenvolver polo Servizo municipal de limpeza. 


Claro, umha cousa son as lindezas que queremos plas- 
mar nun papel e outra -ben distinta- a realidade que te- 
mos que xestionar e administrar no día a día. Nos Últi- 
mos 40 anos o Concello de Ourense non foi quen (pola 
falla de recursos e persoal) de manter limpas nin sequera 
as súas propiedades. Difícil era pensar que ía ser capaz 
de facelo este ano no que non tinha nin máis nin mello- 
res recursos ca outros anos, e moito máis complexo 
aínda sería engadir a esta angueira as labores de vixilan- 
cia no cumprimento da norma por parte dos milleiros de 
propietarios e terreos do termo municipal. E aínda me- 
nos mal, que nos trámites de aprobación desapareceu a 
data tope para cumprir co articulado da Ordenanza, pro- 
posta nun principio para o 1 de xullo. 


Cal foi o resultado? Pois o agardado, que chegamos a 
agosto, a piques de que o “principal sector económico” 
do país comece a queimar os montes e ameace con se- 
guir achegándose ás cidades, e umha manchea de soa- 
res e terreos seguen sen cumprir nin esta Ordenanza nin 
a lexislación aplicábel. E para máis inri o “propietario” 
que máis incumpre a normativa é o propio Concello de 
Ourense. Mala praxe pedagóxica esa de lexislar normas 
de difícil ou imposíbel cumprimento, máis aínda cando o 
propio lexislador é o principal quebrantador da mesma. 


A cidadanía pode dar en pensar que as normas non es- 
tán para cumprir e isto provocaría a entrada nun bucle 
de difícil saída. 


O que si me gustaría é que se o concello (nese universo 
esperpento-kafkiano que enxendrou e ameaza con ex- 
pandir por todo o territorio) tivera que pagar as multas 
indicadas pola propia ordenanza municipal para quen 
non cumpra co seu articulado, reparta responsabilidades 
conforme as competencias -ou incompetencias- de ca- 
daquén. E non volte a cargar ese peso nos bolsos dos 
abusados cidadáns que, nalgún caso, xa fixemos esta 
reflexión por escrito en tempo e forma, sen recibir con- 
testación algumha ao respecto. 


31 de xullo de 2017 


A cidade na que non pasa nada 


omo cada manhá, o sol sae por tras do Mon- 

tealegre. Mentres, as cafetarías da vella Auria 

prepáranse para albergar a superficialidade, os 

chismes e o glamour de escaparate provocados 
por aqueles que noutrora (como chegara a dicirme un 
alcalde de Ourense) “non valían para outra cousa” e ho- 
gano son responsables de administrar o concello e a 
vida dos seus habitantes. Nalgún lugar dos arrabaldes, 
érguese a persiana dumha pequena empresa da que vi- 
ven 6 familias e que nunca mereceu atención por parte 
da Administración local... mesmo os seus propietarios 
non saberían ben como proceder se tiveran que perder 
os 5O minutos necesarios para rexistrar umha instancia 
calquera no concello. E, quen sabe, talvez umha persoa 
maior se feche na casa, desbotando a idea de saír a dar 
un paseo por medo a ser atropelada, pois ela é a res- 
ponsábel, tal e como se encarga de lembrarlle o conce- 
llo de Ourense na súa agresiva campanha de “concien- 
ciación”, en consonancia coas campanhas "irmás" para 
a prevención de incendios ou para o uso lúdico dos es- 
pazos públicos. 


Así esperta cada día a cidade na que non pasa nada. 
Umha cidade que vai recollendo a umha pequena parte 
das persoas que abandonan o rural dumha provincia que 
ten hoxe a mesma poboación que tinha hai 200 anos, 
aínda que isto non abonde para maquillar o déficit de- 


mográfico provocado pola —talvez- maior emigración da 
Historia no noso territorio. Umha cidade con moito que 
ofrecer para turistas, antropólogos ou psicólogos, mais 
con poucas propostas para as persoas que habitan e 
conforman o territorio. 


E desta deriva algo deberan ter que dicir as persoas e 
entidades que componhen a provincia. Un presidente 
da Deputación Que, para alén de imputacións, sospei- 
tas e certezas, ten a insolencia de ofrecer un emprego 
na institución de todos os ourensáns a cambio de sexo, 
sen sentir o mínimo pudor ao participar nos días interna- 
cionais contra da violencia de xénero que cumpran. Un 
alcalde que semella agochar baixo milleiros de selfíes as 
eivas das que adoece o goberno municipal talvez máis 
inactivo das últimas décadas. Umha Administración 
que segue creando o espazo ideal da burocracia en bu- 
cle, dificultando e cargando de responsabilidades cada 
vez máis a vida do administrado. Umha patronal, guiada 
por liberais deses que se aproveitan do público e que 
bailan ao son de quen asina concesións nos boletins ofi- 
ciais. E tamén umha cidadanía á que “ben nos vale” 
umha situación que á penas ten marxe para xustificala 
con un “podía ser pior”. 


Entrementres, paseninho, seguen desaparecendo es- 
tranguladas e/ou menosprezadas, as poucas iniciativas 
culturais que sobrevivían e tinguían con algo de cor 
umha cidade e umha provincia murchas que, antes de 
que a minha filla sexa maior de idade e conforme ás pre- 
visións do /NE, vai ter tantos ourensáns vivindo fóra do 
territorio como nos 8.489 núcleos de poboación que 
conforman Ourense (ou a “ourensanía”, que nesta deriva 
náufraga igual aparece algún iluminado ao que lle dea 
por mudar o nome). 


A provincia, líder mundial na produción de lousa, noutro- 
ra líder europea en produción de castanhas, chea de 
vinhedos e denominacións de orixe, entre os 5 territorios 
do mundo con máis arte románica e nos primeiros euro- 
peos con máis surxencias termais, esmorece pouco a 
pouco nas mans de quen despois de 30 anos ten de- 
mostrado non saber [querer] gobernar nin administrar o 
territorio. 


Pero iso é algo que nos importa pouco aos poucos Ou- 
rensáns que quedamos vivindo aquí. Talvez mellor que 
en ningún outro lugar, facemos bo aquilo de quen non 
goberna, fai oposición. E aquí seguimos, agardando 
que chegue o día no que poidamos “gobernar” ou, polo 
menos, deixar de opositar. 


Tempo hai e espazo para ir repasando a extensa fauna 
coa que contamos entre os que entenden o público 
como umha propiedade e os estómagos agradecidos; 
do espía do Twitter ao enchufado reconvertido en acti- 
vista radical contra o nepotismo... 


E seguimos. 


4 de abril de 2017 


Pailaneando 


espois dumhas semanas xogando a ser analista 

xeopolítico e pensando que todo o mundo es- 

taba tan pendente coma min de Catalunya, 

Gaza, Liberia ou da porcentaxe do P/B que su- 
pón a débeda espanhola, foron umhas voces fatuas no 
café de hoxe as Que se infiltraron no meu cerebro, apa- 
gando todo o ruido de fondo e devolvéndome de súpeto 
á realidade. 


O tema de conversa na mesa cabo da minha versaba 
sobre a mudanza de casa dumha das persoas do grupo. 
Resulta que xa non podía aguantar máis a vida de retiro 
que levaba e, á fin, vinha a vivir para o centro da cidade. 
Apuntalando o fenómeno, puiden escoitar a outra das 
participantes sentenciando: "es que donde tú vivías, 
hija..." en alusión á lonxanía e á incomunicación que a 
pobre tivera que sufrir con paciencia franciscana no Úl- 
timo par de anos. Chegados a esta altura, OS meus OUuVvi- 
dos (ou as minhas orellas, que non son quen de saber 
con precisión quen foi máis responsábel), xa tinhan gana 
de rexouba e agardaron con ansia a chegada de máis 
datos que permitiran procesar a información. No fin de 
contas, o conto era que a persoa en cuestión vivía na 
Lonia e ía trasladarse á rúa Sáenz Díez, que, para quen 
non conheza, están a escasamente un quilómetro de 
distancia... Outras lindezas saíron na conversa, tais 
como que Ourense é a única cidade que non ten Merca- 


dona no centro ou a case depresión sufrida pola nosa 
protagonista ao ter que vivir tan á marxe da civilización e 
traballar nas instalacións que a Xunta de Galiza ten no 
campus universitario... vamos, "que sólo veía monte en 
Su vida". 


Lembrei outra conversa da semana anterior, onde un 
cliente perguntaba estranhado, mentres folleaba o xor- 
nal, onde estaría Sta. Teresita, pois acababan de inau- 
gurar un parque e debía sentir curiosidade por saber se 
O concello gastara os cartos dentro do seu termo muni- 
cipal... Despois de ler un pouco o artigo descubriu o 
nome dumbha rúa, polo que deduciu que o outro debía 
ser O nome da zona. A rúa en cuestión era Río Limia e 
como seguía sen saber da existencia da mesma (igual 
que do 80-9094 do rueiro da súa cidade, con toda certe- 
za), así llo transmitiu á persoa que estaba por tras da ba- 
rra, quen, despois de cavilar un anaco, respostou como 
se se lle acendera umha bombilla... "Ah, sú! Las calles de 
los ríos son después del puente de los romanos, desde 
allí hasta... Uuuuu muy lejos". 


Se non somos quen de conhecer e preocuparnos polo 
noso contorno, en que medida nos vai interesar a actua- 
lidade política do mundo, do Estado ou mesmo do país. 
Os “centros”, e mesmo as capitais, sempre foron peri- 
gosos, pois fannos actuar como se todo o mundo tivera 
umna obriga divina de desprazarse alí. Neste senso, ve- 
mos a Madrid, Santiago, a capital de provincia ou ao 
centro da cidade -conforme o ámbito o requira- como o 
lugar lóxico para manter encontros ou chegar a acordos, 
renunciando primeiro e negando despois a potencialida- 
de de descubrir, coñecer ou explotar a maior parte do 
territorio. Contodo, o pior parado nesta relación e contra 
do que poida parecer nun principio, é quen non se des- 


praza, que perde opción de ver, de conhecer, de apren- 
der ou de compartir, estancándose e abrazando o embi- 
go-centrismo como dogma de fe. 


Para alén do desconhecemento local e global, o embigo- 
centrismo convértese numha sorte de pseudofilosofía do 
pailán, que non é quen de distinguir entre algo trascen- 
dente e umha frivolidade, renunciando a calquera con- 
hecemento do pasado, presente ou futuro que non tenha 
a ver directamente co seu prato de patacas (con perdón, 
de vichyssoise, que o neopailán non come patacas). 


A desafección e a pouca formación que tradicionalmente 
se atribuía (e seguro que erradamente) ás persoas que 
habitaban no rural estase trasladando aos centros das 
urbes, nomeadamente aquelas que viven dumha apa- 
riencia constante e que apostan pola cor da mediocrida- 
de para tinguir as institucións e postos de responsabili- 
dade pública. 


Talvez todos sexamos un pouco pailans, é certo. E disto 
saben tirar proveito os máis espelidos da comunidade, 
que se fartan de vendernos calefacción para o verán e 
pastillas para viaxes interestelares. Até que deixemos de 
mirarnos o embigo. 


3 de outubro de 2014 


Entroido, cara onde imos?” 


on día. “Oficina-de-turismo-e-desenvolvemento- 
económico-de-Ourense-e-todas-e-cada-umha- 
das-súas-comarcas-dígame?”. E visite O noso 
entroido ancestral, porcierto. 

— Bon día. Mire, chamaba porque o ano pasado fun a un 
entroido que publicitaban na súa campanha promocional 
e resultou que nin saíron as máscaras nin sequera houbo 
moita festa. E este ano quería ir ao seguro. Ouvín falar 
do Entroido de Viana do Bolo... 

— Venha a Viana, entroido ancestral.... 

— Pois alá vou, logo. Podería indicarme como chegar, por 
favor? 

— Até alí non chega o transporte regular... Tería vostede 
que coller un taxi... 

— Vaia! Igual se me vai un chisco de presuposto. E ao de 
Vilarinho de Conso, do que tamén ouvín cousas boas? 
— Pois tampouco chega tren nin autobús, pero talvez 
poida empregar o mesmo taxi, igual lle fai prezo... 

— Deixe, deixe... será mellor ir a un deses que levan tan- 
tos anos promocionando... Podería dicirme onde durmir 
en Laza? 

— Ehem! Pois... se atopa sitio, talvez poida durmir en Ve- 
rín... e despois coller un taxi para ir e vir de Laza. 

— E na cidade? Que me di deses entroidos de barrio nas 
Eiroás, Seixalbo ou A Ponte? 

— Pois... este ano concretamente non sabemos moi ben 





como irán... Os actuais xestores do concello de Ourense 
non mantenhen as colaboracións que a Administración 
municipal tinha con eles e non sabemos como influirá 
isto nas organizacións. 

— Dame medo seguir preguntando, porque tenho a sen- 
sación de que se carga cada Entroido que nomeo... 

— Pero oiga, sempre pode ir ao museo do entroido [ca- 
chis, tamén o chimpamos] ou ver calquera dos nosos 
magníficos folletos... Que raio! Se lle é moito máis boni- 
to ver así os entroidos e, ademais, pode facelo cando 
queira. A min persoalmente, laverdá, nunca me gustaron 
un carafio esas festas tan anárquicas e populares. Penso 
que sería moito mellor se se deixaran de tanta troula e 
puderamos montar un buen-museo con umha exposi- 
ción permanente sobre o que foi umha das festas máis 
importantes da nosa Cultura. 

— Non dou crédito ao que me está dicindo... 

— Xa lle dixen que tamén podería vir o día X? Ese día 
reunimos a un feixe de máscaras para tirar umha foto 
COS nosos políticos. É un acto formidable, e ao rematar 
vostede tamén poderá facerse un selfie con algumha 
das máscaras do noso Entroido 

A conversa é ficticia... pero non tanto. Neste mundo fe- 
liz, conformado pola provincia con máis idade do con- 
xunto do Estado (por enriba dos 50 anos de media), coa 
pensión de xubilación máis baixa de España (729 € de 
media) e con menos poboación da que tinha hai 200 
anos, aínda temos humor para festas. 


Dentro do ciclo festivo, a nosa festa máis querida sabe a 
farelo e patrimonio, arrecende a pólvora e cocido e ten 
son de chocas e de bombos. É o Entroido. As festas e 
máscaras de inverno -que viven na provincia de Ourense 
umbna orxía de representacións- tenhen tamén neste te- 


rritorio un inimigo común vestido de despoboamento no 
rural, con traxe fachendoso de técnico da administración 
que despreza o Entroido e con abrigo de político que 
non é quen de dinamizar o seu territorio para impedir 
que milleiros de persoas emigren cada ano na procura 
dun posto de traballo. Esta é a crúa realidade coa que se 
atopan cada ano os centos de persoas e comisións de 
festas que traballan para manter viva umha tradición que 
en Ourense vívese dun xeito especial. 


Ven como se baleiran as súas aldeas, ao tempo que 
quedan sen servizos básicos de ensino, saúde Ou trans- 
porte, dificultando a vida da heroica e minguada poboa- 
ción. Sofren os procesos farragosos dumha burocracia 
adocenada que está conseguindo esnaquizar O pouco 
capital social que lle queda activo a esta cidade e pro- 
vincia. E escoitan, vaia se escoitan, o que “había que fa- 
cer” mentres ninguén fai nada. Polo de agora, os vecin- 
hos dalá volven polo Entroido. Outra cousa será saber 
como respostan as xeracións futuras, nacidas lonxe da 
terra, cando xa non haxa ninguén aquí para ponher en 
orde o farelo, a pólvora, o cocido, as chocas e os bom- 
bos. 


O Entroido berra, e as cento e umha manifestacións que 
componhen o acervo cultural na provincia de Ourense 
acompanhan este berro. Queren ser algo máis ca un 
selfie. Queren ocupar un espazo maior do que umha 
exposición museística sobre o esplendor do noso pasa- 
do e queren ser umha manifestación cultural e festiva 
viva dentro dumha provincia viva. 


8 de febreiro de 2018 


“ Publicado no Especial Entroido en Galicia, (2018), 
O Barco de Valdeorras, Xornal O Sil 


Xogamos Ou facemos deporte | 


estes Últimos meses tenho reparado no raudas 

que avanzan as obras de construcción da infra- 

estrutura deportiva d'As Eiroás, amais da publi- 

cidade que comezamos a advertir e da visita a 
estas instalacións por parte dos próceres da cidade. É 
por isto que quero adicarlle un par de entradas ao tema, 
centrándome nesta primeira numha relación do histórico 
dos acontecementos. 


Cando no 2003 a dotación que nos ocupa ficara reflecti- 
da no Plan de Ordenación da cidade, quen aquí escribe 
participaba do movemento vecinhal da zona, conhecen- 
do ben polo miúdo o proxecto en si, e mesmo partici- 
pando na redacción de distintas propostas sobre o par- 
ticular. 


Naquela altura, o planeamento definitivo contemplaba un 
espazo dotacional que comprendía os espazos para un 
centro de saúde, un estadio multideportivo, un pavillón 
cuberto e umha piscina, liberando umha praza aberta e 
diáfana para o lecer e o solaz das vecinhas e dos vecin- 
hos, propiciada pola orografía do terreo. E isto -máis ou 
menos- era O que contemplaba o primeiro anuncio de 
construcción, feito polo goberno local por conta dos or- 
zamentos autonómicos e dun plan que dicía chamarse 
“Ourense cara o novo milenio” (moito fume, nunca che- 
garon a orzamentar un can para tal fin). Desde aquela, 
OS continuos trocos no goberno do concello e da Xunta, 


supuxeron continuos atrancos no desenvolvemento do 
proxecto. 


Foron múltiples as xuntanzas que mantivemos con re- 
presentantes políticos e gubernamentais de distinta cor 
ao longo de 5 anos e foron moitos (e moi singulares) os 
compromisos incumpridos por parte de todos eles: 


Entre 2003 e 2004, co PP no goberno da Xunta, mesmo 
chegaran a pregonar aos catro ventos por todo o barrio 
un proxecto nomeado Ourense cara O novo milenio, con 
infografías e montaxes varias de como ficaría O espazo. 
Nunca tal vimos nin sequera orzamentado. 


Posteriormente —no ano 2005- chegou á Xunta un go- 
berno sustentado polo PSOE e o BNG. Nesta ocasión, O 
Xefe provincial de deportes comprometeuse en varias 
ocasións (no barrio e no seu propio despacho) a levar 
adiante a construcción das infraestruturas deportivas 
dentro dun plan plurianual que comezaría a levarse a 
cabo no seguinte exercicio. 


Finalmente, nin os uns nin os outros foron quen de cum- 
prir con ningún dos compromisos. Os anos pasaron e os 
cartos comezaron a escasear, até que a pelota caeu no 
tellado do concello, desaparecido todo este tempo e 
asubiando cara arriba, por non poder asumir o custo das 
infraestruturas. Así as cousas, no ano 2007 mantinha- 
mos umha reunión co —naquela altura- tenente-alcalde 
para darlle a conhecer as nosas inquedanzas e reivindi- 
cacións. E a verdade foi que chegou a presentarnos 
umha proposta que -aínda que non nos convenceu de- 
masiado- está a piques de ver a luz. 


O mao desta proposta é que se trataba de outorgar a 
mans privadas a concesión da xestión de dous dos es- 
pazos dotacionais máis grandes da cidade (Oira e As 


Eiroás) en contraprestación por asumir un parcial no 
custo das obras. Para outra ocasión deixo o comentario 
sobre o grande número de concesións que está asumin- 
do a empresa FCC e as súas filiais (si, a das Koplovitz) 
na nosa cidade ou da súa histórica relación familiar co 
noso territorio no que atinxe a sacar tallada de grandes 
concesións públicas. 


A Sabrigueira, aquel espazo mal acondicionado onde 
nenas e nenos podían ir brincar cando quixeran, con se- 
rio perigo de mancarse nos xeonllos, vai ficar perfecta- 
mente urbanizado. Con un bo aproveitamento e con 
umha proxección estética moito mellor, mais con un pe- 
queno matiz: agora, as nenas e OS nenos que Queiran 
xogar han ter que pagar o carné das instalacións ou a 
ficha federativa de algumha sociedade ou clube deporti- 
vo. 


Por outra parte, e para que quede claro que sufrimos os 
paus de todas as bandas, o actual goberno da Xunta pa- 
ralizaba en marzo do 2009 a Resolución de 12 de febrei- 
ro de 2009 da División de Recursos Económicos, pola 
que se anunciaba a licitación, polo trámite urxente e 
procedemento aberto multicriterio, para a redacción do 
proxecto básico e de execución para a construcción dun 
centro de saúde no Vinteún. AB-SER3-09-020 (publicada 
no DOG do 18 de febreiro — páxina 3.439). 


Naquela zona da cidade estamos lonxe do que alguén 
dera en bautizar como milla de ouro, O espazo céntrico 
onde outrora asentara a pseudo-burguesía da cidade e 
onde se enterran os cartos públicos facendo e desfa- 
cendo beira-rúas ou instalando e reinstalando mobiliario 
urbán. A xentrificación tamén chega a Ourense. E, ló- 
xicamente, non vai ser a Rúa do Progreso (polo de ago- 


ra) quen sufra as súas consecuencias. Toca agardar por 
uns orzamentos que non chegan e por uns políticos que 
pensen a escala e perciban o concello de Ourense como 
algo máis ca un solar na praza Maior onde empregar aos 
seus achegados. 


23 de maio de 2012 


Xogamos ou facemos deporte l| 


espois dalgúns meses sen atender a bitácora, 

decídome a retomar o contacto para dar conti- 

nuidade a umha entrada sobre a xestión do de- 

porte e da actividade física por parte das admi- 
nistracións públicas. 


Nos últimos tempos venho observando con preocupa- 
ción o caminho incipiente da privatización dos espazos 
públicos e da prohibición do seu uso para xogos infantís. 
Xa chegará o tempo de contratar á mesma empresa 
concesionaria para organizar un congreso no que se 
analice por que as nenas e Os nenos de hoxe en día non 
xogan na rúa do mesmo xeito que o facían nas pasadas 
xeracións... mesmo pagaremos umha consultoría para 
diagnosticar os motivos da desaparición progresiva dos 
nenos nas rúas. 


Esta circunstancia desnaturalizadora e deshumanizante 
preocúpame e moléstame en demasía, e máis aínda 
porque semella caminhar cabo da evolución social e do 
desenvolvemento mal entendido. Ás veces semella que 
non acabamos de asimilar que nós mesmos fomos ne- 
nos, así como os nenos de hoxe serán adultos e do 
mesmo xeito que a maior parte desapareceremos sen 
deixar máis pegada na Historia do que umha partícula 
de pó cósmico na atmosfera terrestre. 


Queixámonos da escasa capacidade de socialización 
das nosas fillas e dos nosos fillos, da súa dependencia 
da DS, da PSP ou doutras plataformas audiovisuais e 
dixitais. E facémolo mentres non permitimos que baixen 
á rúa (polos perigos que acarrea) nin que xoguen coa 
terra (porque mánchanse e poden metela na boca). Os 
xogos de sempre, testados por múltiples xeracións ao 
longo da Historia, seguen a ser moi atractivos para os 
máis pequenos aínda que moitos pais se resistan a 
asumilo, ficando reducidos ao espazo escolar, museísti- 
CO OU propagandístico. Os pais e avós do futuro só terán 
a posibilidade de aprender a rodar un aro Ou lanzar un 
trompo nos 15 minutos nos que lles toque o monitor de 
turno na actividade programada por algumhba institución. 
Ao rematar a actividade, acabouse. Saen ás rúas (onde 
non poden xogar), pasan por diante de locais sociais e 
centros cívicos (onde non poden facer ruido) e chegan á 
casa (onde os seus pais aínda non voltaron do traballo e 
se O fixeron non tenhen azos para enredar con eles). E 
máis cómodo -onde vai parar!- acender a televisión e 
deixar que vaia entrando pola vea, paseninho, toda a in- 
formación que a sociedade considera que precisan os 
seus novos membros para non seren “antisociais”. 


Asemade, empregamos ás nenas e aos nenos como 
atrezzo fotográfico para escoltar aos políticos de turno 
na inauguración ou presentación dun programa calque- 
ra. Para isto si serven. É habitual mobilizar desde o con- 
cello aos centros de ensino da cidade para que ache- 
guen até a praza maior a algúns centos de escolares aos 
que agasallar con algumha cousa menor mentres acom- 
panhan -ilusionados e de verdade, que na infancia todo 
é sinceiro- ao político mediocre que non consegue tras- 
cendencia doutro xeito. Esta estampa convértese na 
imaxe do absurdo cando, nesa mesma tarde, son regan- 


hados por quereren desenvolver Os mesmos xogos e ac- 
tividades no mesmo espazo matutino. 


Noutra tesitura atópase a concesión do complexo de- 
portivo d'As Eiroás, onde os pequenos do barrio e 
arredores van deixar de gozar dun espazo de xogo his- 
tóricamente abandonado pola Administración para ob- 
servar umhas estruturas ben desenhadas e ben dotadas 
que ocupan a totalidade do terreo e ás que non poderán 
acceder sen pasar previamente por caixa, o que enraíza 
con ese costume enfermizo de deixarmos nas mans de 
federacións e clubes deportivos os desenhos das políti- 
cas e estratexias da educación física da sociedade. 
Umbha prática que semella tan pervertida como sería dei- 
xar as políticas sanitarias nas mans das farmacéuticas, a 
xestión das bibliotecas nas mans das editoriais, as polí- 
ticas de vivenda nas mans das inmobiliarias ou a xestión 
cultural nas mans das distribuidoras artísticas (ups!). 


As Administracións deben facilitar e promover a activi- 
dade física entre a cidadanía como fonte de saúde e be- 
nestar. Garantir espazos libres e/ou dotacionais para O 
xogo e O exercicio, e non cargar no erario público a acti- 
vidade deportiva derivada do espectáculo e da activida- 
de económica dos deportistas profesionais e das em- 
presas do deporte. Teremos que ver se de verdade nos 
interesa que os espellos nos que se miren Os nosos fillos 
sexan aqueles deportistas que sitúan a súa residencia 
fóra de Espanha (aínda que compitan baixo a súa ban- 
deira) coa única intención de evadir impostos, aqueles 
que cobran as primas por ganhar mundiais en paraísos 
fiscais, aqueles que desde moi cedo aprenden que in- 
frinxir as reglas de xogo non é mao se non se inteira O 
XUÍZ OU aqueles que anteponhen o rendemento deportivo 
á saúde ou ao desenvolvemento persoal. Os ídolos que 


escollamos para os nosos fillos han ser os faros que 
alumeen as vidas dos responsables da sociedade que 
vai coidar de nós. 


3 de abril de 2013 


Ollo, sonche as festas 


O acervo de elementos que enche o meu maxín 
hai un pequeno espazo para aquel slogan de 
finais dos '80 que, polo menos a umha parte da 
mocidade ourensá daquel entón, devolvíanos un 
orgullo de seu para coa cidade e cos seus festexos. O 
león dos Enríquez deixaba a espada e o escudo para 
mergullarse de incógnito nas festas e asistir aos concer- 
tos de distintos grupos e bandas que até aquel entón só 
podiamos ver na televisión. 





Co paso dos anos (e das festas) a minha percepción da 
xestión dos espazos de lecer foi madurando, entenden- 
do e asimilando o contido lúdico e cultural das festas, 
máis tamén a importancia antropolóxica e económica. 
Todo isto, claro está, a desenvolver e ponher en valor 
desde a linha política escollida polo goberno municipal 
de turno, que é quen representa o sentir maioritario da 
cidadanía. 


Non me excita demasiado a santificación do pasado; en- 
tre outras cousas porque son máis da opinión de que 
calquera tempo pretérito sempre pode ser mellorado no 
futuro. Interésame máis traballar pola vida da minha filla 
que sentir morrinha da minha infancia. Emporiso, sinto 
un grande desacougo que vai medrando dun ano para O 
outro. Non sei se é polo rosmón que me está volvendo a 
idade, pero a percepción que tenho é de que as festas 


xeran menos ilusión a cada ano que pasa... mesmo me 
atrevería a dicer que molestan máis ao conxunto dos ci- 
dadáns. 


Este ano observo con certa perplexidade (hai que recon- 
hecer que non inesperada) a anulación do mercado me- 
dieval (un experimento máis dos últimos anos, que se- 
mella axinha pasará á Historia) e a cancelación do espa- 
zo habitual dos feirantes. Circunstancias estas que Ssu- 
madas ao conxunto de actividades que conforman o 
programa festivo falan dumha programación [ancorada 
no século XX] que non soubo evolucionar conforme aos 
tempos e ás demandas da cidadanía. 


Renunciar ás atraccións dos feirantes ten un punto de 
disparatado. Para alén da propia actividade que supon- 
hen as barracas por si mesmas, desistir de acadar ingre- 
sos por este concepto para convertelos numha nova 
partida de gastos no conxunto das festas non deixa de 
ser —cando menos- sorprendente. Aínda que —tamén é 
certo- este comportamento ten un aquel común no ADN 
galaico, que renuncia a aproveitar un monte vivo e xera- 
dor de riqueza para crear un novo sector económico 
(con data de caducidade) baseado na súa queima e des- 
trucción. A sensación de ridículo medra en tanto imos 
vendo como van desaparecendo actividades creadas e 
desenvolvidas anos atrás, creando a sensación de que o 
programa festivo non foi desenhado en base a ningún 
criterio nin a ningumha reflexión amparada nas linhas 
políticas que poidan emanar dun proxecto de cidade 
concreto. 


O desacougo vese incrementado cando constatamos 
como o Concello é quen de crear normas autolesivas 
que dificultan e/ou imposibilitan diversas accións que xa 
tinhan o seu lugar no calendario festivo e cultural da ci- 


dade. A recente esixencia da contratación dun plan de 
evacuación e prevención de riscos para todas as festas 
parroquiais do municipio, que ven a significar un impor- 
tante gasto extra para as comisións de festas (as máis 
das veces xestionadas por persoas coa maior das von- 
tades, pero con escasos recursos), veu provocar xa nes- 
te ano a desaparición de diversas festas desta índole no 
termo municipal. Estes festexos, convertidos hogano 
nos eixos do escaso capital social que queda neste con- 
cello, ven deste xeito como é o propio concello quen 
propicia a volatilización dun dos núcleos fundamentais 
da organización social, “que facilita a coordenación e a 
cooperación para un beneficio mutuo [...] permitindo re- 
conciliar interese individual e interese xeral”? da cidade e 
dos seus habitantes. 


Hai uns anos, numha das escasas reunións do [estéril] 
Consello Municipal de Cultura, quen aquí escribe che- 
gou a proponher a Avenida da Ribeira Sacra como espa- 
zo feiral, para a instalación das atraccións e dos feiran- 
tes: por ser un espazo céntrico (no actual termo munici- 
pal), por xerar menos molestias vecinhais que outras 
ubicacións e por constituir un dos espazos nos que se 
levan a cabo cada ano as intervencións máis populares 
da cidade (os espectáculos pirotécnicos de Ourense e A 
Ponte). A persoa responsábel da concellaría -sorpreden- 
temente- alegou a imposibilidade de usar ese lugar por 
constituir o tramo urbano da N-120 e ser titularidade do 
Ministerio de Fomento, non sabendo que contestar á 
pregunta posterior que lle inquiría sobre os motivos po- 
los que o concello aínda non fora quen de solicitar a re- 
cepción do vial, por atoparse dentro do rueiro da cidade. 
E aquí seguimos. Os anos pasaron e a situación segue 
sendo a mesma, con umha actividade cotiá a ritmo de 


culebrón, que fai que os anos pasen sen que mude prá- 
ticamente nada, e umhas festas que máis semellan 
umha dor de cabeza anual que o principal programa fes- 
tivo da cidade. 


A evolución das festas de Ourense non deixa de ser 
preocupante. Talvez deberiamos deixar de preocuparnos 
e comezar a ocuparnos en desenhar e crear un progra- 
ma que sintamos propio e que axude a proxectar orgullo 
de cidade. E se, ademais, pode aportar algo á maltreita 
economía ourensá e a mellorar a imaxe da mesma... 
pois moito mellor, oiga. 


25 de xunho de 2016 


1 Putnam, Robert D., (1995), 
Bowling Alone: America's Declining Social Capital, na Journal 
of Democracy 6 V. 6 N” 1 (pp. LXV-LXXVIII), 
Baltimore, Maryland, Johns Hopkins UP 


Glamour de escaparate 


sta semana, a actualidade ourensá veu marcada 

—para algúns- polo desenvolvemento dumha 

nova edición do Festival de cinema. Non sei se é 

que me vou facendo maior e áspero ou O Alz- 
heimer comeza a facerme as beiras; mais O caso é que 
cada ano tenho menos constancia da celebración deste 
evento. 


A percepción que tenho —por suposto, totalmente sub- 
xectiva- é que a trascendencia caeu en picado conforme 
foron pasando os anos e as distintas edicións do festi- 
val, diluíndose numha prestidixitadora sorte de alfom- 
bras vermellas, glamures de alugueiro e fotos comparti- 
das, consumindo talvez demasiados esforzos nas ceri- 
monias de inauguración e clausura e perdendo forza 
para desenhar as linhas estratéxicas do festival. 


Reinventamos, reestruturamos, reorganizamos, recria- 
mos.... mais O festival segue sendo o mesmo buraco no 
que cada ano se colan entre 60 e 100 millóns das anti- 
gas pesetas (xa non sei escribir pesetas sen colocarlle o 
adxetivo diante), sen acadar o reconhecemento ansiado 
no sector nin a trascendencia desexada entre a propia 
cidadanía. 


Se viaxamos atrás no tempo até o ano 1996 -primeira 
edición do OFF- e facemos umha comparativa do que 
ten evolucionado o sector audiovisual nestes 15 anos, 


atopámonos con que a produción audiovisual na cidade 
non sufriu grandes mudanzas (agás custosos e esporá- 
dicos exemplos), a formación mesmo diminuiu e a exibi- 
ción... bon, xa só existe umha empresa que xestiona a 
exibición cinematográfica na cidade de Ourense. Ante 
isto, as cuestións son evidentes: que queda do cinema 
na cidadanía? Que sabe do festival un vecinho d'A Car- 
balleira ou do Val do Regueiro? Conste que non preten- 
do -—nin de lonxe- censurar as accións culturais minorita- 
rias; mais cando umha actividade non emana dumha 
demanda social importante, só ten cabida dentro dumha 
programación anual como elemento divulgador, forma- 
dor ou estratéxico, circunstancias que -lamentablemen- 
te- non cumpre o noso OUFF. 


Lamento enormemente o desaproveitamento destes 16 
anos. Que non se convertera na plataforma real de pro- 
moción do audiovisual galego e/ou numha referencia 
peninsular do cinema independente. Que non se erixise 
no principal promotor das producións audiovisuais na 
cidade e provincia. Que non tivera umha linha clara e 
continuada sobre a temática do festival. Que non apos- 
tara por umha programación continuada como elemento 
dinamizador ao tempo que formador. Que non facilitara a 
formación e a distribución das nosas producións e dos 
novos valores... 


E mentres seguimos mantendo o noso particular g/a- 
mour de escaparate, a Administración local vai comezar 
un novo exercicio sen liquidez abondo para asumir a dé- 
beda acumulada. 


19 de outubro de 2011 


OUFF 


as últimas semanas, alguns dos MUPF”s da ci- 
dade amosan un grande número 17, e non se 
trata dos 17 novos parques eólicos que van 
producir electricidade esquilmando os montes 
ourensáns sen deixar plusvalía ningumha na nosa terra. 
Tampouco se refire á taxa de paro en Galiza (a de Ou- 
rense xa pasa do 21946). Por ser, nin sequera consiste 
numha lembranza melancólica da canción de Violeta Pa- 
rra. 





Xa sei, xa sei... A resposta a tal incógnita non tería sido 
moi difícil de acadar se houbera lido o contido do MUPI, 
mais a minha deixadez fixo que tiveran que pasar aínda 
uns días para descubrir de que trataba aquela publicida- 
de. Foi o venres pasado cando, mergullando entre as 
propaganda do Carrefour, das videntes e dos servizos 
de fontanería que ateigan a caixa do correo publicitario 
da minha vivenda, atopei un folleto informativo coa pro- 
gramación da 17? edición do Festival de cinema de OU- 
rense. 


Non sabería dicir se a sorpresa que me causou tal des- 
cubrimento foi positiva ou negativa, mais o caso é que 
xa tinha resposta ás minhas dúbidas sobre o anuncio do 
MUPI. 


E é que as novas xeradas ao longo do ano polo concello 
de Ourense e o propio OUFF, amén da pésima situación 


económica do país, concebiron en min toda umha serie 
de dúbidas sobre a continuidade do evento. Un festival 
que, pouco a pouco, como se dumha morte anunciada 
se tratara, vai chegando ao seu fin. Un caminho erráti- 
co de 17 anos e máis de 1.000 millóns das “antigas 
pesetas” (e seguimos co binomio) gastadas nun sector 
que á penas xerou postos de traballo na nosa cidade nin 
conseguiu introducir en Ourense umha identidade cine- 
matográfica que si se pode percibir noutras cidades con 
este tipo de acontecementos. 


Está a piques de celebrarse o acto de clausura do festi- 
val e a desazón que me produce a mala xestión que se 
ten feito deste evento e o pouco proveito que lle ten ti- 
rado a cidade xa non pode ser maior. Se tivera que opi- 
nar sobre as linhas xerais, serviría perfectamente o que 
escribía fai un ano sobre o mesmo. E talvez ese sexa un 
dos principais problemas: mentres vemos como outros 
festivais (mesmo con menos antiguidade) evolucionan e 
prosperan co paso dos anos, o OUFF non deixa de ser 
outra ferramenta política, amais de seguir engangrenado 
numbha situación de querer e non poder, umha festa de 
novos riCOoSs. 


Vaise esvaendo. Como a luz escintilante dun cirio que — 
no seu ocaso- semella non querer deixar de alumear, 
aínda que todos tenhamos a completa certeza de que 
acabará por extinguirse. Outra cousa vai ser comparar a 
rendibilidade do cirio e máis do festival. 


8 de novembro de 2012 


OUFFI!! Xa pasou 


alá foi outro ano. As avaliacións, probablemente 

escritas con anterioridade á celebración do pro- 

pio festival, de seguro van confirmar que a actual 

edición foi un éxito, máis aínda contando coas 
circunstancias adversas actuais, que dificultan un Ópti- 
mo desenvolvemento das accións desexadas... Así as 
cousas, seguramente "habemos detectar" un incremento 
de público en comparanza con outras edicións, consta- 
tando ademais umha maior afluencia de xoves especta- 
dores e bla bla bla... 


Este tipo de análises sempre me provocaron -por que 
non dicilo?- un pouco de sarpullido, a verdade. A xeito 
de leria, lembro un faladoiro no que o tristemente finado 
Antonio Tabarés -tan vital e falador como boa persoa- 
contaba umha anécdota sobre a Festa do polbo do Car- 
ballinho. Dicía que nas primeiras edicións cometeran o 
erro de daren cifras que case duplicaban ás do ano an- 
terior, feito que os “obrigou” a ir incrementando o núme- 
ro de participantes até as cifras actuais que, cando me- 
nos, SON... “curiosas”. 


Pois ben, ao noso OUFF pásalle un pouco o mesmo. 
Como non hai nada que analizar no que atinxe á tras- 
cendencia do evento, tanto no ámbito cultural como no 
económico, centramos O foco no número de butacas 
ocupadas, sen ter en conta a merma no número de salas 


de exhibición, a reducción de actividades paralelas ou a 
permeabilidade que o propio festival ten na cidadanía. 


E velaí que temos ao “mozo” con 18 anos cumpridos e 
con tantas variantes, retoques e reinvencións como polí- 
ticos e aspirantes pasaron polos postos de responsabili- 
dade do OFF, Festival de Cine, Festival de Cinema, 
OUFF... 


Non hai profusión de planos nin de encadres. Abonda 
con un plano enteiro dos responsables políticos de cada 
edición, con cadanseu sorriso de dentífrico, sesión de 
raios UVA e traxe negro, defendendo o logotipo da súa 
leira (cadaquén o seu, sen confusións) para termos a 
foto-fixa de cada edición. Do demais, pouco que dicir... 
Consiste básicamente na proxección dun feixe de pelí- 
culas de “difícil” acceso (desde que existe Internet, esta 
dificultade é moito menor) ao longo dumha semana e a 
un prezo esaxerado para o contribuínte. Do cinema 
-como arte OU como industria- pouco queda na cidade. 
Lamentablemente, a minha opinión sobre o evento en si 
segue sen variar desde hai moitos anos. Neste mesmo 
blog xa incluín entradas ao respecto nos 2 anos anterio- 
res. 


Cando investimos tanto dinheiro público numha marca e 
chegamos aos 18 anos, umha porcentaxe moi elevada 
da cidade debera saber respostar -polo menos- a cues- 
tións tan básicas como en Que consiste, onde se desen- 
volve e en que datas se celebra. Respostas que triste- 
mente non atopamos se damos un paseo pola cidade, e 
moito máis se nos alonxamos da “milla auriense”. 


Hai algún tempo, a fotógrafa e amiga Rosa Veiga, pa- 
soume esta foto, tirada o 10O de novembro de 1996 no 
vestíbulo do Teatro Principal. Era umha boa parte do 


equipo organizador con algúns dos premiados na xorna- 
da de clausura da primeira edición daquel OFF. Mirán- 
doa máis umha vez, non podo deixar de sentir certas 
saudades. Non só por ver a algumhas persoas que xa 
non están con nós, como o Eloi ou o Rober, senón ao 
pensar no que puido ser e non foi. 


Mentres outros certames como CINEUROPA ou Cans 
seguen umha traxectoria ascendente, asentándose no 
mercado da exhibición cinematográfica e audiovisual, 
Ourense segue buscando as respostas a COMO, PARA 
QUE, ou PARA QUEN cómpre umha estrutura como a do 
OUFF xerando un importante gasto corrente anual á ci- 
dadanía ourensá e aportando pouco máis que 3 proxec- 
cións cinematográficas ao día durante 1 semana ao ano. 


25 de novembro de 2013 


Arde Galiza 


pasado mes de agosto, a vaga de lumes ache- 

gábase outra vez á cidade de Ourense e o 

lume voltaba a apoderarse do norte da cidade. 

É algo ao que -desgraciadamente- estamos 
afeitos nas últimas décadas. As condicións do incendio, 
os distintos focos e a gravidade do mesmo, fixéronme 
revivir outro moi semellante ocorrido no mesmo lugar e 
na mesma semana de agosto do ano 2006. Entre a raiba 
e a tristura, por momentos vinha á minha memoria aquel 
olor a alma chamuscada, o ruido ensordecedor do canil 
-onde cans e gatos pregoaban todo o alto que podían o 
seu nerviosismo- e o silencio cruel e duro Que se insta- 
laba naquel monte recén queimado, o silencio dun lugar 
onde acababa de desaparecer todo resto de vida animal 
e vexetal. 


Os bailes de cifras sobre hectáreas queimadas, as res- 
postas inmediatas e profesionais pola parte dos corpos 
de extinción de incendios e as declaracións dos políticos 
con distintas responsabilidades no asunto (mesmo os 
que aproveitan para ganhar un espazo nos medios de 
comunicación), non fan máis ca reafirmarme na postura 
de que o lume é un gravísimo problema que non vai fa- 
cer outra cousa que ir a máis. Que os incendios non se 
controlan até que non fique nada que arder é unha ver- 
dade só comparable á cuestión de que o lume é hoxe un 
dos principais sectores económicos do noso país. 


Segue ardendo Galiza, como cantaba o “resentido” An- 
tón Reixa hai dúas décadas, ou a mellor dicir, seguimos 
queimando Galiza. Por que? Talvez porque temos tal dis- 
torsión da realidade que cremos firmemente nos benefi- 
cios do lume, do mesmo xeito que cremos nos benefi- 
cios de calquera lingua que non sexa aquela pola que 
existimos como comunidade cultural. É umha espléndi- 
da metáfora do que está ocorrendo no país: Queimamos 
o interior, o máis sagrado, destruindo todo signo de vida 
como querendo borrar da face da terra calquera sinal de 
galeguidade. Mais ese é outro asunto, do que cómpre 
falar con máis amplitude. 


19 de setembro de 2011 


Queimando o País 


uando escoito a algúns políticos (ou aos seus 

estómagos agradecidos en tertulias televisivas) 

facendo comparacións peregrinas do noso País 

ou do noso Estado con outros territorios da 
nosa contorna, non podo evitar lembrar un dos sectores 
nos que se basea a economía finlandesa: o forestal. Alí, 
sector estratéxico que xera cuantiosos beneficios para 
as arcas públicas, suponhendo un 1894 da produción 
total da industria en Finlandia (20.700 millóns de € en 
2014), emprega ao 1594 dos traballadores de toda a 
industria finesa e fixa poboación no rural. Aquí, converti- 
do no combustíbel que alimenta un sector que se veu 
xestando nas últimas décadas e que está a minguar 
-Ppouco a pouco- OS Nosos recursos materiais e poten- 
ciais, amais da identidade do país. 


Onte, no Día Nacional de Galiza, un dos moitos lumes 
que acabaron con milleiros de especies vivas (animais e 
vexetais) e con un bo feixe de euros públicos (sumando 
O QUe tivemos que gastar e o que deixamos de ingresar) 
tivo lugar en Alongos -Toén. 


26 de xullo de 2015 


Outro punto de vista sobre o din- 
heiro 


stamos no ano 32.000 a. de C. Entramos no Pa- 

leolítico superior e asistimos ao dominio do 

homo sapiens en Europa, amparado polo desen- 

volvemento de novas técnicas ou polas primeiras 
artes rupestres atopadas en Altamira e Lascaux. 


Imos imaxinar por un momento que aqueles homínidos 
manexaran o mesmo sistema monetario que o gran ca- 
pital nos foi metendo nos miolos de xeito impasíbel, re- 
nunciando á fortaleza e estabilidade da comunidade 
para abrazar a escravitude dun sonho neoliberal disfra- 
zado de bens materiais que nunca posuiremos. E postos 
a imaxinar, pensemos que a moeda manexada hai 
32.000 anos era o Euro. Nesta tesitura, non é difícil con- 
cibir que as persoas encargadas de decorar as covas 
nas actuais Dordogne ou Santillana del Mar percibiran 
umha paga por tal labor (ao gusto do lector se quere se- 
guir desenvolvendo o rol e pensar en convocatorias, 
concursos públicos, prevaricacións...). 


Por continuar coa leria, imaxinemos que o pintor en 
cuestión ten un asesor financieiro cuxa labor básicamen- 
te consiste en agochar 1 € por cada segundo transcurri- 
do na vida do artista, tentando así contribuir o menos 
posíbel ao mantemento do lume e a loxística da súa co- 
munidade, que xa haberá abondo quen o faga. Sen dú- 


bida, esgrimirán para si algo semellante ao seu dereito á 
liberdade individual para non teren que compartir co res- 
to da comunidade esas chapas numeradas que tanto 
traballo e esforzo lles custou ganhar. E chegado o caso 
de que os investigaran ou os forzaran muito, pedirían a 
entrada noutro clan que respectara máis os “dereitos do 
individuo”. 

Así, ano tras ano, a razón de 1 euro por segundo, iría 
pasando a vida do noso amigo até o día do seu pasa- 
mento, momento no que (con umha esperanza de vida 
de 50 anos e unha vida laboral de 30) tería defraudado á 
comunidade 946.080.000 €. Aquilo debeu provocar 
umha suba dos niveis de avariciosa no seu código xené- 
tico, convertíndoo no primeiro dumha saga que apren- 
deu a roubar 1 € por segundo e que continuou até os 
nosos días. Hoxe, umhas 1.500 xeracións depois daquel 
homínido precursor da evasión, a saga familiar leva “afo- 
rrado” arredor dun billón de Euros por defraudar ao con- 
xunto das sociedades nas/das que foron vivindo. 


Agora deixemos de imaxinar e voltemos á realidade. Esa 
cifra — 1 billón de Euros- é a cantidade que, conforme a 
Comisión Europea, alcanza a evasión e a elusión fiscal 
no territorio UE28... cada ano. A cifra, que pode provo- 
car todos os calificativos que se nos ocorran (inconmen- 
surable, infame, inmoral, criminal...) permítenos facer 
uns paralelismos cos números que non deberan deixar- 
nos impasibles. A maior parte dos evasores son grandes 
corporacións multinacionais e/ou financieiras e, se tribu- 
taran simplemente con un 1996 (o tramo fiscal menor, 
que asumen todas as persoas con ingresos mínimos) ás 
arcas dos seus propios Estados, teriamos un “extra” 
anual de 190.000.000.000 € na UE28, o que nos daría — 
por exemplo- para asumir máis da metade do total da 


"inabarcábel" débeda grega ou cubrir as 14 pagas 
anuais de 20.719.738 persoas percibindo o salario mí- 
nimo interprofesional de España. 


Moitas outras contas, todas elas rozando a inmoralida- 
de, podemos tirar desas cifras. E é por isto que me mo- 
lesta enormemente cando calquera salvapatrias de pou- 
ca monta tenta vendernos fume ao ritmo de discursos 
insultantemente falaces sobre a economía, a inflación, as 
primas de risco ou O nível de vida por riba das posibili- 
dades de non sei quen. la sendo hora de mandar para a 
súa casa a estes parásitos institucionais e ver se son 
capaces de producir ou xerar algún tipo de riqueza sen 
depender de soldos xenerosos, contratos ilícitos ou so- 
bres en B que -á postre- saen dos petos de toda a cida- 
danía. 


23 de xunho de 2016 





A cidade sen cultura 


nte foi 3O de outubro. Cumpríanse 100 anos 

desde que pra ledicia de todos e pra enseño 

de moitosf), vira a luz o primeiro número da 

Revista Nós. Umbha revista feita cos pés na te- 
rra, que veu a colocarnos por un tempo na vangarda cul- 
tural do país e do continente. Onte celebramos, pois, a 
efeméride da que ben poderiamos presumir todas as 
persoas que conformamos a vella Auria e tenho a impre- 
sión que a situación provocada pola pandemia veu a 
agochar as carencias que a sociedade ourensá do sécu- 
lo XXI posúe no ámbito da cultura, da programación e 
mesmo da identidade. As restriccións provocadas pola 
pandemia, axudaron a tapar as miserias das administra- 
cións e institucións ourensás que enchen a papada fa- 
lando da Xeración Nós, malia son totalmente incapaces 
-por máis recursos e dinheiro que tenhan- de organizar 
un programa de actos digno dun centenario destas ca- 
racterísticas. 


Pero no meu maxín -e salvando todas as distancias de 
tempos e contidos coa conmemoración citada no pará- 
grafo anterior- o 30O de outubro garda tamén umha efe- 
méride que lembro con moito agarimo. Hai 15 anos or- 
ganizabamos umha charla en Ourense para que o amigo 
Rafael López Loureiro vinhese a contarnos a súa expe- 
riencia coa dinamización e posta en valor da festa do 
Samaín na vila de Cedeira. Facíao dentro do programa 
do Magosto ourensán daquel 2005 que, á súa vez, esta- 
ba dentro do programa de actos de apoio á candidatura 
do patrimonio inmaterial galego-portugués a Obra Mes- 
tra da humanidade, que a Asociación Ponte... nas on- 
das! promovera un par de anos antes. 


A conferencia tivo lugar no pub Turco un domingo 30 e 
constituíu, logo, a primeira acción do programa de apoio 
á candidatura e tamén o primeiro acto do Samaín en 
Ourense, converténdose así na primeira cidade galega 
que incluía esta festa no seu calendario. 


Á fronte da concellaría de Cultura estaba o Pepe Araújo, 
quen -todo hai que dicilo- confiou e facilitou o desenho e 
a organización destes actos. Aquela primeira edición do 
Samaín celebrouse, pois, dentro da festa do Magosto, e 
contou coa implicación -totalmente desinteresada- de 
boa parte do capital social da cidade por aquel entón. 
Un capital social que, por certo, foise esvaíndo abando- 
nado e menosprezado pola institución que pagamos en- 
tre todas e todos. 


Lembro as conversas e os debates sobre o que debía 
ser aquela primeira edición e as subseguintes. A necesi- 
dade de ter aos colexios no punto de mira, as medidas a 
tomar para evitarmos ser arrasados [o menos posíbel] 
polo Halloween, se existía algumha opción de evitar que 
se convertira nun Entroido ou mesmo as propostas e re- 
flexións para o nome da festa en cuestión ocuparon boa 
parte do tempo previo a aquela primeira véspera de San- 
tos (ou hallows eve)... Os puntos de vista foron variados, 
e talvez mereceran umha memoria pormenorizada sobre 
a intrahistoria da festa. No que habia máis consenso, era 
na presenza dumha certa ilusión xerada polo nacemento 
dumbha nova data no calendario festivo da cidade. Umha 
festa que emerxía da comunidade, con éxito de partici- 
pación desde o primeiro momento e con un escasísimo 
custo económico naquela primeira convocatoria. 


Nos anos posteriores houbo de todo. Desde quen des- 
cubriu umha oportunidade de negocio até quen atopou 


un altofalante para a comunicación política... Quen de- 
cidiu reinventar (a condena constante dumha cidade sen 
proxecto político) "o produto" sen ter en conta o traballo 
anterior Ou Quen, como este ano, decidiu non facer 
nada, que sempre é menos canso que traballar. 


Hai uns meses, ante a inacción do concello de Ourense, 
e nomeadamente da área de Cultura (cuxo mantemento 
cústanos un par de riles cada ano), un grupo de persoas 
decidimos lanzar ao ar umha convocatoria virtual para 
non deixarmos de celebrar a festa dos Maios. A convo- 
catoria Cantádeme un Maio foi un éxito maior aínda do 
agardado, o que reforza a confianza na cidade e nas 
súas xentes. Pero a actitude do concello naquela altura - 
abandonando as súas responsabilidades e as súas atri- 
bucións, sen renunciar ás súas nóminas- desacouga 
enormemente a quenes cremos “que temol-a evidencia 
de sermol-os millores, os mais doados, os mais fortes; 
de que todal-as forzas do esprito están connosco, de 
que imos trunfar por sermor nós, por sermos galegos, e 
por seren o Tempo e o Mundo os que o piden...” 


Na nosa cidade e na cidade de Nós a 31 de outono de 
2020. "A todol-os que nos lean SAÚDE E TERRA"O, 


31 de outubro de 2020 


“ Primeiras verbas, (30 de Outono de 1920), 
na Revista Nós N” 1 (pp. I-II), Ourense 


Non nos canceles 


Precisamos da cultura, polo que debemos axudala a facer frente a 
esta conmoción. 

Temos que avaliar o impacto da crise, iniciar unha reflexión conxunta 
e levar 

a cabo iniciativas coordenadas. A UNESCO ten a plena intención de 
desempenhar o 

seu papel neste proceso, conforme ao seu mandato. 

Audrey Azoulay 

Directora Xeral da UNESCO 


cidade de Nós xa non é a nosa cidade. 






Escribía Florentino Cuevillas no primeiro número 
da Revista Nós sobre o pouco Que ten “d'agra- 
dabre nacer n-unha d'estas épocas en que O 
mundo cambea de pruma ou de dentes...”(). En Ouren- 
se débenos estar tocando mudar a pluma, os dentes e 
até a pel, porque as novas que chegan cada día do noso 
concello fan dubidar sobre a veracidade das mesmas e 
O bo tino de quen as propugna. 


Mentres a práctica totalidade do mundo chega a un 
consenso sobre a necesidade de artellar accións dirixi- 
das a impulsar o sector cultural (que se enfrenta a unha 
crise sen precedentes, consecuencia da pandemia pro- 
vocada pola COVID-19) através dunha reunión on-line 
convocada pola UNESCO o pasado 22 de abril e na que 
participaron os máximos representantes políticos de 
máis de 130 países; o concello de Ourense desmárcase 


deste consenso planetario cancelando, na mesma data, 
toda a Cultura no termo municipal por máis de medio 
ano. Semella que o actual goberno municipal aposta por 
ser o protagonista dos programas de tele-lixo ou conse- 
guir que Ourense sexa o referente de todas as risas e 
escarnios no panorama estatal polas súas medidas ab- 
surdas, extravagantes e disparatadas. 


A este rumbo erradío cara a cidade da incultura (agrava- 
do aínda máis polo que representa no centenario da Re- 
vista Nós), podemos engadir a sorpresa provocada polo 
feito de incumprir a práctica totalidade das medidas ex- 
traordinarias que a Rede de teatros, auditorios, circuitos 
e festivais de titularidade pública trasladaba o pasado 7 
de abril ao Ministro de Cultura, entre as que se incluían 
un amplo programa de accións en ámbitos como a 
contratación pública, a Seguridade Social, a financiación 
empresarial, as subvencións públicas, os impostos ou O 
fomento do sector escénico e musical. E digo sorpresa 
porque o Auditorio Municipal (cuxo titular é o propio 
concello de Ourense) é socio desta Rede. 


En consonancia co relatado nos puntos anteriores e cos 
debates e acordos existentes en medio mundo no actual 
período de crise sanitaria e económica, semella doado 
colixir na necesidade de artellar e procurar medidas para 
evitar, dentro do posible, a interrupción da actividade 
cultural durante o confinamento e nos meses inmedia- 
tamente posteriores. Lonxe disto, o actual goberno mu- 
nicipal, como quen reinventa o concepto kitsch dos be- 
léns de Nadal ou discorre a construcción dun ranhaceos 
de 80 pisos, proclama alegremente a cancelación do ac- 
ceso á cultura no curto prazo para a totalidade da cida- 
danía ourensá, dirixindo a nave cara o decaemento do 


ecosistema cultural ourensán e -en consecuencia- cara 
O triste buraco da incultura. 


A Cruzada deste goberno municipal semella ter uns ob- 
xectivos políticos claros e teimudos, na procura de aca- 
bar co tecido cultural e máis co capital social desta ci- 
dade, eliminando -de paso- a formación dun espírito crí- 
tico no noso concello. De non ser así, faise difícil enten- 
der como o concello de Ourense, que goza da maior 
disponibilidade de Tesoureiría da súa Historia ou que ten 
a maior disponibilidade de recursos técnicos, loxísticos e 
humanos (con perdón polo de recursos) de todo o terri- 
torio, sexa incapaz de manter umha mínima acción cul- 
tural, deixando todo o protagonismo ás/aos axentes cul- 
turais (tanto persoas como colectivos ou empresas) que, 
por iniciativa propia e cos seus cada vez máis merma- 
dos recursos, están desenvolvendo e procurando vías 
alternativas para garantir que a Cultura siga viva na ci- 
dade que alguén chegara a denominar “Atenas de Gali- 


” 


za. 








Ourense, no centenario da primeira edición da Revista 
Nós 
29 de abril de 2020 


1 Cuevillas, Florentino, (1920), Dos nosos tempos, na 
Revista Nós N” 1 (pp. XII-XIII), Ourense 


OurenSmart 


mha cidade ou umha provincia intelixente non se 

mide polo número de selfíes dos seus políticos 

nas redes sociais, senón -e entre outras cousas- 

polo aproveitamento, a optimización e a posta en 
valor dos seus recursos. 


A Ourense, á ourensanía Ou como raio lle dean en cha- 
mar a este territorio que non para de producir emigran- 
tes despois de gastar miles de euros na súa formación, 
queren colgarlle umha desas etiquetas que tan ben 
campan nun hashtag do twitter, aínda que despois non 
estea claro a que se refiren. Mentres vemos como esmo- 
recen Os recursos que debían/poderían situarnos como 
potencia mundial na produción de lousa ou castaña e na 
posesión de surxencias termais ou patrimonio románico, 
imos valorando se o vocablo smart non se referirá máis á 
situación de proído, queimado... máis acorde ás augas 
que manan do chan antes de marchar polo sumidoiro ou 
a un dos maiores sectores económicos do país, consis- 
tente en rendibilizar o monte através do lume. 


Estes feitos, por si mesmos, ben nos podían levar a pen- 
sar máis en OurenfSilly ou OurenFoolish, que non soan 
nada mal e mesturan o inglés (esa lingua tan internacio- 
nal que tamén é a oficial do papanatismo) coa nosa lin- 
gua propia, da que nos avergonhamos menos se a mes- 
turamos con calquera fala estranxeira. 


Hai umhas semanas tiven ocasión de departir con un 
político local que concorría ás eleccións municipais do 
pasado 26 de maio. Falamos sobre a parálise na que se 
atopa a cidade, sobre a merma demográfica, sobre o 
emprego precario, sobre o limiar da pobreza... e ao in- 
querirlle polas súas propostas en materia de política cul- 
tural, atopeime coa desafortunada resposta (e non por 
iso, menos habitual) de que “eles non querían facer polí- 
tica, e menos coa Cultura”... OMG! Ao chegar a este 
punto, saltáronlle os ollos das órbitas ao emoji que xa 
case domina a minha área de Broca, antes de decatarme 
que ese é o nivel: os políticos renuncian á Política... 
Talvez tenhan escoitado tantas mensaxes maniqueas e 
insidiosas, habituais nos novos parlamentos televisivos, 
que xa interiorizaron por completo ese discurso baleiro e 
demagogo dos líderes que nunca molestan ao Poder, 
deses salvapatrias con bandeirinhas nos pulsos e contas 
correntes en Panamá que, entre falacias e medias ver- 
dades, van convidándonos a non meternos en Política, 
pois xa haberá abondo quen o faga por nós. 


O asunto xa non é que pensen no elefante, senón que 
nacen con el dentro e... claro, cando chegan á política, 
están dispostos a negar calquera realidade que non 
chegue entre sorrisos de dentífrico e fanfarrias vitorio- 
sas. Aborrecen o traballo, fuxen dos problemas e a polí- 
tica... a política, mellor non meterse nela. 


Para alén dos farragosos procesos burrocráticos e ad- 
ministrativos que pouco a pouco están acabando co ca- 
pital social da cidade e da provincia, amais de provocar 
a desaparición ou ponher en perigo boa parte dos even- 
tos culturais de maior calado que nos custaron moitos 
esforzos, moitos anos e moitos euros das arcas públi- 
cas, quería hoxe ponher o foco nun par de iniciativas en 


forma de libro que nos alegraron o ano e ilustran ben -ao 
meu ver- a falla de intelixencia amosada polas adminis- 
tracións que pagamos entre todas e todos. 


Refírome a dúas edicións que, pola calidade dos conti- 
dos, polas temáticas escollidas e polo traballo ben feito 
dos autores, ben merecen ocupar un espazo en calquera 
biblioteca que se precie. Trátase de Kallaikos, do Paco 
Boluda e de Gran Hotel Roma, do Fernando Valcárcel 
González. En calquera cidade normal, por pouco smart 
que fora, a Administración tería asumido ambas edicións 
por completo, se aínda non tivera sido capaz de producir 
desde dentro uns traballos semellantes. Polo interese 
artístico, divulgativo e histórico de ambas obras, a pro- 
cura da simbiose entre o creador/investigador e o políti- 
co, si podería ter construido neste caso un smart-selfie. 
Pero estamos en Ourense. Entre os políticos que non 
queren facer Política e os que só queren facer política 
“para OS Seus”, a Única alternativa que tiveron os autores 
referidos foi a de custear por completo sendas auto-edi- 
cións, que -dito sexa de paso- están a ter umha enorme 
acollida, mérito case exclusivo do Paco e do Fernando. 


Mentres, no “Ourense oficial” seguimos presentando 
modelos de smart para O noso territorio, e recollendo 
premios que nos auto-otorgamos para poder encher con 
máis selfies/selfish as nosas redes sociais e podermos 
dicir que somos unha cidade e unha provincia intelixen- 
te. 


Agardamos, por enésima vez (somos así de pacientes e 
confiados, talvez intoxicados por un exceso de radón) 
que os novos gobernos (e os vellos tamén) de Ourense 
saiban desprenderse do elefante que os aprisiona e 
aposten polos seus recursos e pola revitalización dos 


seus territorios. Talvez así, non precisemos tantas mar- 
cas ridículas para aparentar que facemos algo mentres 
vemos como a provincia se funde ao ritmo da orquestra 
que non deixa de tocar. 


3 de xullo de 2019 


Vaite a Alemania, Pepe 


ai uns días, un xornal local agasallábanos con 

un titular que mesmo parecía saído daquel 

“Curso de ética periodística” co que Juanjo de 

la Iglesia nos axudaba a discernir —através dun 
humor punzante e comprometido- entre umha crónica 
escrita por un xornalista e umha propaganda redactada 
polo gabinete de prensa dun partido ou institución cal- 
quera. 


A cabeceira en cuestión dicía que descende o paro en 
Ourense, naqueles lugares que perden poboación; ou 
sexa, para alén do meneo sufrido polo noso cerebro nun 
primeiro momento, semellaba que o propósito era facer 
un paralelismo entre o incremento poboacional e a suba 
do número de desempregados, o que, despois da dixes- 
tión e de xeito indirecto, convidábanos a pensar que tal- 
vez academos o pleno emprego o día que deixemos a 
provincia deserta. Non sei se foi maior a perplexidade ou 
O escepticismo provocados en min por semellante cir- 
cunloquio, que me convidaba a tomar a pílula azul antes 
de regresar á Matrix e ver a merma demográfica como 
umha oportunidade para xerar emprego. 


Nese momento de escolla entre as pílulas azul e verme- 
lla, atopeime diante dumha variante da aposta de Pas- 
cal; asumindo que a Economía e o Emprego son umha 
cuestión de azar e aínda que non saibamos de certo se 


o despoboamento é umha das causas da reactivación 
económica, O racional é apostar a que a perda de po- 
boación afectará positivamente á economía ourensá 
porque, aínda que a posibilidade sexa extremadamente 
pequena, sería compensada pola grande ganancia aca- 
dada (a saída do túnel da provincia). E dito sexa de 
paso, mentres pasen os anos e vaiamos confirmando o 
contrario, os políticos responsables do desastre xa non 
estarán ocupando cadeira ningumha nas institucións 
cando lle toque fechar a porta ao último ourensán en 
emigrar. 


Este conto, na provincia máis envellecida do Estado, co 
maior número de pensionistas e coa pensión media de 
xubilación máis baixa, non deixa de ter un aquel de al- 
draxe, (porno duro, que diría un bon amigo) para umha 
situación a cada paso máis insostíbel e con menos Solu- 
ción de futuro. Máis aínda, cando apesar dos múltiples 
recursos económicos, sociais, turísticos e culturais que 
posúe, á penas pode acoller hoxe ao mesmo número de 
habitantes que vivían en Ourense hai máis de 200 anos. 


Emulando a aquel programa que nos fixo vivir momentos 
inesquecibles nas tardes dominicais, sería bon rematar o 
post convidando a quen fora oportuno a empregar un 
titular máis entendible e acorde coa realidade do noso 
territorio (con perdón de Juanjo de la Iglesia e do equi- 
po de guionistas do CQC). As cifras do desemprego son 
teimudas e seguen ofrecendo un panorama desolador 
na provincia de Ourense; un territorio que sofre un in- 
cremento xeralizado do paro e só ve invertido este dato 
naqueles lugares nos que as únicas persoas que non 
emigran, son aquelas que están xubiladas ou tenhen 
traballo. Algumha proposta de titular, pois, sería algo así: 


A suba do desemprego en Ourense só se ve aminorada 
nos concellos que perden poboación 


OU 


O incremento xeralizado do desemprego provoca unha 
forte emigración no rural ourensán. 


Claro que, se o que se persegue é facer umha versión 
moderna da aposta de Pascal, ou directamente, ensinar- 
lle as saídas (Ou a saída) de Ourense ás paradas e aos 
parados, que non se corten, e aposten por algo máis di- 
recto como: 


Canta máis xente se vaia para Alemanha, máis baixará O 
desemprego en Ourense. 


18 de setembro de 2018 


Subimos ou baixamos 


ai un algo [ou un moito] de rancio nese cansino 

costume de atribuírlle tópicos aos pobos da pe- 

riferia peninsular. Casualmente case sempre 

proceden do mesmo lugar e casualmente ta- 
mén, inciden na parte parodiable dos mesmos; feito que 
propicia a creación dumhna división ficticia entre o rexio e 
O bufonesco através de fábulas, contos e anécdotas. 


Hai un par de días tiven ocasión de ler o artigo dun céle- 
bre escritor ao que non frecuento hai anos por prescrip- 
ción facultativa. Deulle por aterrar no TimeLine do meu 
Twitter (ese mundo odiosamente fantástico no que eu 
mesmo -válame Deus!- podería dicirlle ao Albert Eins- 
tein que non ten idea de física e quedar tan ancho) e 
non saíu dalí até que o rato do meu portátil accedeu a 
abrir o contido do chío. 


O caso é que caín na provocación de ler o artigo que 
chegaba rodeado por umha aura de controversia (estra- 
texia escollida polo autor), e puiden asistir ao relato 
dumhnha anécdota persoal ocorrida na capital do antigo 
Reino que afondaba no tópico galego por excelencia; 
aquel que fala de nós como un pobo que nunca sabe se 
sobe ou baixa e que adoita respostar as preguntas con 
novas interrogantes. Pouco importa se foi verdade ou 
simplemente era froito da imaxinación ou da esaxeración 
do autor, o caso é que xa aburre o conto. Cansa, farta, 


empalaga e mesmo molesta, do mesmo xeito que abu- 
rriría a creación dun novo tópico que tildara de toutizos 
ou babecos (ou como di o noso himno, de “imbéciles í 
escuros”) a aqueles que non nos Queren entender nin 
sequera cando lles falamos no seu idioma. 


Non vou tentar explicar que o xeito máis doado de saber 
se un galego ou umha galega sobe ou baixa na escaleira 
é mirarlle para onde ten o cú e para onde ten a cara, O 
que axudará a calquera persoa, por máis pántfila que 
sexa, a interpretar o sentido (que non a dirección, esa é 
muito máis obvia) que leva o individuo en cuestión. Tam- 
pouco vou lembrar a nobleza do territorio que lle deu a 
primeira língua á Coroa de Castela, amais do maior nú- 
mero de habitantes e tributos a esa Coroa até ben en- 
trado o século XIX, xunto a Valencia e aos reinos que 
hogano conforman Andalucía. Nin sequera vou incidir na 
historia de traizóns e abandonos que carga sobre as 
súas costas este reino (provincia, rexión, comunidade... 
chámelle o lector como máis excitación lle cause), feitos 
todos eles difícilmente imaxinables para un pobo que 
non tivera claro cara onde vai nin cara onde quere ir. 


O que xa amola un pouco, e máis no caso do viaxado 
autor é o feito de analizar de xeito desigual os mesmos 
tópicos en pobos distintos. O versado autor do artigo 
terá coñecemento -sen ningún lugar a dúbidas- da anti- 
ga tradición xudea do pilpul, método de estudo do Tal- 
mud e mesmo práctica habitual en centros culturais e de 
ensino, extremadamente respectada polo pobo xudeo e 
por todo o mundo. E parello a esta tradición, o costume 
xudeo -tamén presentado como tópico- de empregar 
novas preguntas como resposta. Neste senso, quero 
lembrar un chiste sobre os fillos de ludá, que di: 


— Por que os xudeos sempre respostades con outra pre- 
gunta? 
— E por que non? 
Sobre o humor e sobre a orixe de lendas, fábulas, con- 
tos e mesmo chistes non vou falar nesta entrada, aínda 
que sería de interese contrastar o contido do citado an- 
teriormente con aqueloutro sobre os galegos: 


— Por que os galegos respostades sempre con outra pre- 
gunta? 
— Quen?, Eu? Eu? EU?... 


Os “chistes” enriba expostos falan de costumes seme- 
llantes, mesmo poderiamos colixir sen dificultade que se 
trata case do mesmo chiste (aínda que un deles estea 
adobiado con un toque de orgullo e o outro con un chis- 
co de vergonha). Sobre o común destas tradicións, tal- 
vez poderiamos procurar nun pasado máis parello do 
que pensamos entre culturas imbricadas ao longo de va- 
rios séculos. O que xa non é tan semellante é a percep- 
ción nin a explicación do costume en cuestión. 


Procurando ao respecto, aínda non fun quen de atopar 
referencias sobre as dificultades de saber se un xudeu 
sobe ou baixa na escaleira. Que a tradición xudea é máis 
de preguntas ca de respostas, ou que o obxectivo é 
chegar ao núcleo da verdade, son frases que fácilmente 
imos atopar cabo de calquera parodia Ou anécdota so- 
bre ese costume compartido que ás veces saca de Qui- 
cio ao noso interlocutor. Mesmo no apartado máis críti- 
co, podemos atopar a Israel Shamir desenvolvendo un 
interesante traballo arredor do síndrome de Hamán, so- 
bre as minorías selectas, relacionado con este costume 
de respostar con preguntas. En calquera caso, obsérva- 
se umha diferencia enorme entre o tratamento máis inte- 


lectual e respectuoso por umha banda e outro máis vul- 
gar pola outra, que o único que procura é a risa fácil do 
lector. 


Non quixera pensar que o Académico, autor do artigo 
que nos ocupa (e por quen sinto grande respecto inte- 
lectual), resposte ao perfil daquelas persoas que lle dan 
umha importancia superlativa á propia língua/cultura 
pero non lle conceden o mesmo respecto a calquera ou- 
tra língua/cultura que non sexa a súa, o que me parece- 
ría -cando menos- contradictorio e decepcionante. 


24 de novembro de 2017 





O maio que eu quero 


Cando eu me atopare 

de donos liberto 

Í O pan non mo quiten 
trabucos e préstemos 

e como os do abade 
frorezan meus eidos, 
chegado habrá entonces 
O maio que eu quero. 
Curros Enríquez 


loreceu o maio deste 2020. E aínda rebordou 

enerxía e vida na xornada confinada do pasado 

domingo 3 de maio, 22 anos e 1 día despois do 
pasamento do Xosé Ramón Fernández-Oxea. 


A previsible cancelación de todas as actividades que de- 
ron e dan forma á identidade ourensá (confirmada na 
triste xornada do 22 de abril), fixo emerxer umha respos- 
ta espontánea xurdida entre persoas e colectivos que se 
atopan na contorna da festa dos Maios. Desde o contfi- 
namento das nosas casas deixamos claro que estaba- 
mos dispostos a procurar e artellar alternativas para evi- 
tarmos que o 2020 pasara a Historia por ser o terceiro 
ano -despois dos dramáticos 1937 e 1938- no que OU- 
rense non celebrara a chegada da primavera e o renacer 
dos campos. Abondou, pois, o interese cidadán para 
evitar que se cancelara umha das datas máis importan- 
tes do noso calendario festivo e patrimonial através 


dumnha receita baseada en amor polo noso e gana de 
traballar. 


Os números deixados pola convocatoria #Cantádeme- 
UnMaio, que co tempo pasará a ser a edición dos 
Maios de 2020 (a primeira edición na Historia da que se 
desentende o concello de Ourense) falan por si mesmos: 
máis de 400 persoas presentaron 89 iniciativas absolu- 
tamente fabulosas, dispares e enriquecedoras. 


53 propostas de Maio, algunhas das cales ache- 
gaban -á súa vez- varios modelos dentro da 
mesma proposta, podendo ver até 70 maios en 
videos de coplas e participacións recibidas. En 
proporción, víronse máis maios alternativos, aínda 
que os realizados con elementos vexetais ocupa- 
ron un lugar importante, chegando a visualizar 
unha ducia de maios de tamanho e feitura seme- 
llantes aos que participan tradicionalmente na 
festa. 


58 Coplas, con e sen acompañamento musical, 
co canto típico de Ourense ou con outros, en mul- 
tichamada ou grabadas... que falaban das cance- 
lacións do concello de Ourense ou dos recortes 
sanitarios, aínda que -como tamén era lóxico- tin- 
han como tema principal o confinamento ou o Co- 
ronavirus e deixaban ao Fernando Simón conver- 
tido nun verso en si mesmo. 


4 desenhos gráficos, 8 ramos nas portas das ca- 
sas OU UN grupo de vecinhas e vecinhos da rúa 
ourensá López Ferreiro, que saíron ao mediodía a 
cantar as coplas aos seus balcóns, despois de 
colocar o maio no medio da rúa e antes de levar- 
llo como agradecemento polo seu traballo nesta 


crise ao persoal do Complexo Hospitalario. 


Canto medrou a nosa autoestima ao ver que a festa dos 
Maios non está en continuo perigo de extinción! Cantas 
portas se abren ao comprobar que o amor e o respecto 
polos Maios seguen a flor de pel! Queremos a festa dos 
Maios como Quen cre no seu futuro através dos ollos 
das xeracións máis novas. Queremos a festa dos Maios 
como Quen coida os rituais e Os costumes recibidos de 
quen herdamos a vida e o mundo tal e como o conhe- 
cemos. Queremos a festa dos Maios como quen quere 
ter espazos para a convivencia, plurais, participativos e 
sen complexos, pero ben arraigados na nosa Cultura... 
en nós mesmas/os. 


Cumpría saber se a institución que mantemos e paga- 
mos todas as ourensás e todos os ourensáns tomou 
nota do acontecido. Sería bon conhecer se os perspica- 


ces prebostes da Cultura municipal viron a fortaleza des- 


ta grande participación ou albiscaron umha oportunida- 
de na natureza da convocatoria. Algo -se cadra- puidera 


aportar para dar pulo a umha das 2 festas de interese 
turístico coas que conta a cidade de Ourense. Un “título” 
no que a concellaría de Cultura centrou boa parte dos 
esforzos nos últimos anos e que, por ter, nin sequera ten 
un sitio web no que amosar as particularidades da festa, 
a súa Historia e as súas historias ou as participacións de 
cada ano. 








Tempo haberá para debater se o Maio está encorsetado. 
Se non soubo, non Quixo OU non deixamos que asimilara 
e adoptara o sotaque -e mesmo as linguaxes- das Úúlti- 
mas xeracións... Polo de agora, ben poderiamos empre- 
gar un instantinho en pensar que se umha boa parte das 
vivendas ourensás colocan umha árbore no Nadal, talvez 


non fora demasiado complexo imaxinar un maio (xa iría 
collendo forma o elemento en si) nestes mesmos fogares 
coa chegada do mes das flores. Quen sabe se tería ca- 
bida un Maio xigante no torreiro dumha das principais 
festas da cidade... O “Ourense exterior“ podería ter un 
oco na celebración... Oralidade, literatura, humor, gas- 
tronomía, desenho (gráfico e de moda) na terra das 
desenhadoras e dos desenhadores, agricultura ecolóxi- 
ca... Todo suma se non perdemos a esencia, mantemos 
O respecto e seguimos construindo umha festa que cau- 
tive a máis xente e que sexamos aínda moitos máis os 
que esteamos orgullosos dela. 


11 de maio de 2020 


Agora toca aplaudir 


ematou a campanha máis insonora desde aque- 
las eleccións do tardofranquismo nas que se vo- 
taba, con certa discreción e sen facer moito rui- 
do, para tentar escoller a umha parte do tercio 
de representantes que permitía o réxime. 
No 2020, xa non hai réxime (polo menos, franquista) e xa 
podemos escoller ao 100946 de case todas as cámaras 
de representación, asumindo -tamén hai que dicilo- que 
non imos ter a mesma información de todas as candida- 
turas que concorran, nin sequera através dos medios de 
comunicación que pagamos entre todas/os. 


Semella que nos están afectando os 3 meses de contfi- 
namento provocados pola COVID-19 porque, nin escoi- 
tamos demasiadas propostas nin somos quen de esixir 
moitas medidas das que até hai 4 meses tinhan umha 
urxencia vital. Por momentos, mesmo percibo umha 
mensaxe desmobilizadora, que fala da inutilidade de vo- 
tar, de non meterse en política (que xa haberá quen o 
faga por nós) ou do bien que se vive en Galicia (quen 
aínda non tivo que emigrar ou pasar a pandemia numha 
residencia, claro)... Talvez nos recuperemos pasados 
uns meses e quen sabe se botaremos en falla non ter- 
mos exercido o noso dereito ao voto nestas eleccións á 
11? Lexislatura galega. 


No pasado confinamento -entre outras miserias- conhe- 
cimos os nomes das principais empresas coas que a 
Xunta de Galicia e outros gobernos do PP [sorpresa?] 
ten conveniada a atención ás persoas maiores no noso 
país. DomusVi, Orpealbérica (agora con Sanre, Ecoplas e 
a Clínica López Ibor), Amavir ou a Fundación San Ro- 
sendo son os nomes dos principais beneficiados por 
umha política que aposta por especular coa vellez e a 
atención sanitaria (do mesmo xeito que décadas atrás 
apostou por especular coa vivenda e a construcción), 
abandonando ou menosprezando a quenes coidaron de 
nós e agardan que coidemos deles, como manda cal- 
quera código ético e moral de sentido común. 


Asistimos incrédulos ao sucedido en Madrid, onde o 
Partido Popular comparte políticas e empresas con Ga- 
liza para a atención sanitaria e á dependencia. Alí, o Go- 
berno da Comunidade negaba a atención sanitaria das 
persoas máis fráxiles da comunidade, através de escri- 
tos dirixidos ás direccións dos centros e residencias. O 
mesmo tridente (PP4-Cs4-VOX) que “se parte o peito” 
defendendo a vida, cando queremos regular a eutanasia 
OU O aborto, foi o primeiro disposto a abandonar aos no- 
sos maiores por completo, deixando morrer sen aten- 
cións e en soidade ás persoas máis fráxiles que para a 
súa desgraza contraeron o CoronaVirus. Talvez umha 
cuestión de rendemento monetario, tal e como ocorrera 
en Galiza hai 5 anos, onde a Xunta esgrimira “razóns or- 
zamentarias” para non pagar umha vacina xa existente, 
coa que poder evitar a morte por Hepatite C das 4.000 
persoas que xa non están con nós, froito daquela 
inaceptable decisión. 


Á parte dos momentos difíciles e daqueles que por saú- 
de mental teremos e tenderemos a esquecer, o confina- 


mento tamén deixou na nosa lembranza un sabor a soli- 
dariedade e a ilusión. Descubrimos nestes meses o 
agradable desa sensación de pertenza a umha comuni- 
dade ou O pracer que produce o traballo desinteresado 
polo interese colectivo. Foi emocionante ver como o 
sector cultural volcou o seu traballo desinteresado (e 
moitas veces coa Administracións dándolle as costas) 
para seguir alimentando o espírito de toda a sociedade. 
Tamén foi extraordinaria a mobilización de milleiros de 
persoas autoorganizadas (mellor e máis rápido que moi- 
tos concellos) para ofrecer axuda de primeira necesida- 
de ás vecinhas e vecinhos con máis apuros. Foron miles 
tamén as persoas que, cada día ás 8 da tarde, saíron a 
aplaudir ás súas xanelas en apoio dos servizos públicos, 
cando máis apurados vimos os recortados recursos sa- 
nitarios... Pois agora é cando de verdade toca aplaudir. 
Toca rendición de contas e compromisos reais nos pro- 
gramas dos partidos. Toca aplaudir introducindo a pape- 
leta na urna. Toca coidar de quen coidou de nós e áaillar 
a quen abandone aos seus maiores Ou Queira desfacer- 
nos como país e como comunidade. 


Non deixemos que outros voten por nós. 
11 de xullo de 2020 


As mimosas no Entroido 


ali un par de semanas, pouco antes do santo 

Antón, recibín umha mensaxe dun bon amigo 

para dicirme que xa rachaban as mimosas na 

beira do Minho, sinal inequívoca de que o tem- 
po do Entroido estaba por chegar. 


Non sei ben nin como nin cando chegaron as mimosas 
ao noso país, aínda que si tenho lido sobre o uso da súa 
madeira nos caminhos de ferro e na elaboración de es- 
tacas OU Zarros, facendo bon o nome co Que se designa 
a esta leguminosa no seu lugar de procedencia. 


Xa na Exposición de Agricultura de 1857, o Duque de 
Osuna presentaba 6 exemplares de acacía dealbata en- 
tre os centos de especies presentes na feira e, quen 
sabe se apartir de entón, esta especie arbustiva fixadora 
de terreos, deu en inzar por todo o territorio até asentar- 
se dun xeito case dominante no noroeste peninsular, in- 
vadindo comunidades vexetais inalteradas ate O mo- 
mento e converténdose numha das modificacións antro- 
poxénicas sufridas pola masa forestal galega. Modifica- 
cións por mor das cales, acabamos de descubrir -atra- 
vés dun estudo publicado na revista Nature- que os ga- 
legos están entre os bosques de menor integridade eco- 
lóxica do continente. 


Contodo, fomos desenvolvendo a habilidade de introdu- 
cir ás mimosas até no ciclo festivo e, portanto, na nosa 


oralidade. Velaquí como o acervo patrimonial vai acumu- 
lando elementos de toda índole numha sorte de conxun- 
to poliédrico que, con distintos discursos, relatos Ou Vvi- 
sións, sempre fala de nós. Fala de nós e fala dos nosos 
devanceiros, pero tamén daqueles que están por vir. Fala 
dumbha cultura viva, capaz de adaptarse aos tempos e 
aos hábitos sen renunciar á esencia nin a ese atavismo 
cultural que semella formar parte do noso código xenéti- 
co. E fala tamén da capacidade de adaptación dos no- 
sos costumes ao medio e ás condicións de cada época, 
sexan estas cales foran. 


A pandemia da COVID-19 (talvez o acrónimo máis em- 
pregado da Historia) está a piques de provocar o que 
non acadaron os distintos réximes opresores dos sécu- 
los pasados. Nin a guerra incivil provocada polo golpe 
dos nacionalistas espanhois, nin a dictadura do xeneral 
Franco, nin a educacion como-dios-manda conseguiron 
evitar que a nosa sociedade celebrara esa conxunción 
de festividade pagá e relixiosa, de libertade e represión, 
de ritual e anarquía, que nós conhecemos como Entroi- 
do. Está tan embutida no noso ADN cultural, que pode 
adaptarse, mudar ou transformarse a calquera contorno 
que sexamos capaces de crear, introducindo micro-cos- 
tumes ou pequenos elementos que han facilitar que a 
tradición siga sendo iso mesmo: umha tradición viva e 
non un elemento arqueolóxico. 


Talvez por todo isto, polo respecto ás sociedades que 
nos precederon e que souberon adaptar a festa do in- 
verno ás diversas condicións relixiosas, políticas ou me- 
teorolóxicas, debemos facer un esforzo aínda maior para 
reinventar, só por este ano, a nosa festa máis querida. 
Con un plus de creatividade, con un extra de sons e con 
un feixe de cores que suplan as ausencias que imos ter 


que asumir nestas semanas previas á Coaresma. Será 
polo ben da comunidade, asumindo con responsabilida- 
de o coidado de quen coidou de nós e tentando que non 
falte ninguén para o vindeiro entroido, polo menos que 
non sexa por causa da nosa imprudencia ou da nosa in- 
sensatez. E talvez -quen sabe- sexamos capaces de en- 
riquecer aínda máis a tradición, facendo que asimile un 
novo ingrediente que -no vindeiro século- sexa percibido 
como inseparable do resto de elementos que conforman 
o acervo lúdico e patrimonial do noso Entroido. 


18 de febreiro de 2021 


“ Publicado no Especial Entroido en Galicia, (2021), 
O Barco de Valdeorras, Xornal O Sil 





Na lembranza, por sempre 


Cando me din que son demasiado vello 
para facer algumha cousa, procuro facela decontado 
Picasso 


e volta a casa, despois de pasar a tarde sen os 

SOrrisos e as miradas da persoa que me revitali- 

za día a día, tiven a sensación de que a cidade 

estaba triste. E deume por pensar a que podía 
deberse esta percepción. Talvez á comparanza coa pe- 
quena Lara, que derrama a mancheas vida e enerxía; 
talvez á sangría que a situación socio-económica está 
provocando no tecido empresarial e laboral; se acaso 
aos mil e un casos de corrupción, que esgotan e des- 
alentan á cidadanía ou se cadra á ausencia dun clube 
deportivo nas competicións de elite. 


Foi ao cruzar O Paseo cando reparei nas ausencias. 
Cada ano son moitos os homes e as mulleres do noso 
contorno que deixan de partillar con nós as rúas para 
pasar a formar parte da nosa lembranza. E neste ano, 
especialmente, noto a falla de dúas persoas moi espe- 
ciais, que caminhaban pola vida agasallando enerxía e 
ilusión por vivir. 

Dumna parte Amando |. Moure, que en cada mes das 
flores -por máis de 60 anos- confeccionaba o seu Maio 


sen máis intención que o de compartilo coa cidadanía 
ourensá e manter viva a súa festa máis querida. Afirma- 


ba que a celebración perdera moito por non manter a 
festividade no día da Santa Cruz, mais non por iso dei- 
xaba de participar nela coa mesma ilusión e coas mes- 
mas ansias reivindicativas, lembrándonos sempre o 
abandonado que se atopaba o castelo da Peroxa ou 
calquera feito que considerara inxusto. Era un pracer re- 
cibir o agasallo das súas coplas que repartía entre os 
amigos -como el dicía- que na realidade eramos todas e 
todos... e todas e todos sentiamos o mesmo afecto por 
el. 


Case nas mesmas datas deixounos o sorriso que ilumi- 
naba as rúas do centro e da cidade vella. Os ollos aber- 
tos e vivos, por baixo daquel cabelo branco, curto e 
sempre ben coidado, acompañaban o movemento vital 
da sempre elegante Elvira Cuevillas. A curiosidade e o 
atrevemento que nunca lle faltaron, facían da Elvira unha 
das persoas máis queridas e admiradas na vella Auria. 


De existir un equilibrio natural, imaxino que o que debe- 
mos aprender destas perdas é que tivemos sorte de par- 
tillar tempos e espazos con estas persoas (e de seguro 
que con moitas outras), ao tempo que renovamos os 
azos de vivir cada día, ponhemos en valor o noso con- 
torno -colocando a percepción positiva das cousas por 
enriba da negativa- e abrímonos a novos coñecementos 
e novas sensacións a cada instante. No meu caso parti- 
cular, quero ficar na memoria co abrazo do Amando e co 
ollar vivo e pícaro da Elvira. 


Deica sempre, queridos. 


21 de maio de 2013 


Tecendo noites 


ada noite, antes de durmir, a minha filla e máis 

eu lemos un libro, cantamos umha canción Ou 

contamos un conto. É umha cerimonia diaria 

que precede ao momento calmo no que -—xa 
coa luz apagada e coa “música de durmir” de fondo- 
compartimos os medos, as alegrías ou simplemente as 
vivencias da xornada. 


Onte perguntoume se podía meter a cabeza no seu co- 
razón para ver aos seus avós, pois quería xogar con 
eles... Por máis que me debandara os miolos, eu non 
sería quen de expresar dun xeito tan sinxelo O que me 
apetece facer por momentos. 


Hoxe, a minha nai cumpriría 83 anos. Hai 6 anos que 
marchou e, por fin, xa podo voltar a vela rindo nos meus 
sonhos. Co ruido de fondo dos moinantes que -día a 
día- ornean nos mass media empenhados en vender 
fume e roubarnos a capacidade de emoción, vou com- 
prendendo que, aínda máis importantes que as cousas 
que moven o mundo son aquelas que evitan que O mun- 
do deixe de moverse. 


E así seguimos, aprendendo a cada momento a convivir 
coas persoas da nosa contorna, con aquelas que están 
lonxe e tamén coas que se atopan aínda máis lonxe. 


8 de abril de 2016 


lois pardo 
loispardo.wordpress.com 
2021 


